title: Fort Zeelandian piiritys

text: Coyettin saavuttua Jakartaan hänet tuomittiin antautumisesta ja karkotettiin Bandasaarille. Hänet kuitenkin armahdettiin ja hän julkaisi vuonna 1675 kirjan "Unohdettu Formosa". Kirjassaan hän puolusti toimiaan ja kritisoi kauppakomppania siitä, että se jätti huomioimatta hänen pyyntönsä lisäjoukkojen lähettämiseksi.


title: Fort Zeelandian piiritys

text: Hollannin Itä-Intian kauppakomppania yritti useasti vallata Taiwania takaisin ja solmi jopa sopimuksen Qing-dynastian kanssa. Hollantilaiset saivat vallattua pohjois-Taiwanissa sijaitsevan Keelungin, mutta joutuivat luopumaan siitä, koska sinne ei pystytty toimittamaan riittävästi tarvikkeita.


title: Veijo Vanamo

text: Veijo Olavi Vanamo (14. elokuuta 1927 Mäntsälä – 25. lokakuuta 2018 Helsinki) oli suomalainen keittiömestari ja ruokakulttuurin uranuurtaja. Erityisesti hänet tunnettiin lukuisista ruoka-aiheisista televisio-ohjelmista. Vanamo toimi muun muassa keittiömestari Jaakko Kolmosen aisaparina TV 2:n ohjelmassa "Patakakkonen".


title: Veijo Vanamo

text: Kokinuransa Vanamo aloitti valmistuttuaan helsinkiläisestä Ravintolakoulu Perhosta 1950-luvulla. Valmistuttuaan hän työskenteli tunnetussa ravintola Savoyssa sekä myöhemmin ulkomailla Norjassa sekä Ranskassa. Suomeen palattuaan hän siirtyi ravintolatyöstä opettajaksi ravintolakouluun. Opettajantehtävistä hänet löydettiin koekuvausten kautta televisiotyön pariin. Televisiossa hän juonsi aisaparinsa Jaakko Kolmosen kanssa ensin ruokaohjelmaa "Asia on pihvi" ja myöhemmin suosittua "Patakakkosta". Vanamo esiintyi kaikkiaan 51:ssä "Patakakkosen" jaksossa, minkä jälkeen hän siirtyi tekemään mainoksia ja neuvontahankkeita.


title: Hot Now

text: Hot Now oli suomalainen, Aller Julkaisujen vuoden 2009 aikana ilmestynyt nuorille naisille suunnattu aikakauslehti. Se alkoi ilmestyä keväällä 2009 lopetetun Oho!-lehden tilalla. Syyskuussa 2009 Aller Julkaisujen uusi toimitusjohtaja Pauli Aalto-Setälä ilmoitti lehden lakkauttamisesta.


title: Hot Now

text: Hot Now’n päätoimittaja oli Pia Parkkonen-Hyöppinen. Lehden aihepiirejä olivat muun muassa muoti, kauneus ja ostosvinkit. Aalto-Setälän mukaan mediamainonnan ja levikin kehitys olivat niin heikkoja, ettei sinänsä laadukkaasti tehdystä lehdestä uskottu saatavan kannattavaa.


title: Braslau

text: Braslau (, , , , ) on pieni kaupunki ja piirin (rajon) keskus Vitsebskin alueella Valko-Venäjän pohjoisosissa. Vuoden 2007 alussa kaupungin asukasluku oli arviolta 9 800. Kaupunki on suosittu lomailukohde ja siellä toimii Braslaun järvien kansallispuiston hallinto.


title: Braslau

text: Kanssakäyminen Baltian eteläisimpiin maihin on kohtalaisen vilkasta; kaupunki sijaitsee maanteitse vain 15 kilometrin päässä Latvian ja 47 kilometrin päässä Liettuan virallisesta rajanylityspaikasta. Esimerkiksi Latvian toiseksi suurimpaan kaupunkiin Daugavpilsiin on vain 44 kilometrin matka. Valko-Venäjän omaan pääkaupunkiin Minskiin on linnuntietä lähes 200 kilometrin etäisyys.


title: Aimo Pekkarinen

text: Aimo Ilmari Pekkarinen (2. lokakuuta 1921 Rääkkylä – 8. tammikuuta 1990 Teneriffa, Espanja) oli suomalainen farmakologian professori Turun yliopistossa.


title: Aimo Pekkarinen

text: Pekkarisen vanhemmat olivat opettaja Pekka Vilho Pekkarinen ja Eliisa Hirvonen ja puoliso vuodesta 1948 lääketieteen lisensiaatti Anna-Liisa Talvikki Kärki. Ylioppilaaksi Pekkarinen tuli Savonlinnan lyseosta 1940, lääketieteen lisensiaatiksi hän valmistui 1950 ja väitteli samana vuonna tohtoriksi. Seuraavana vuonna hän sai Helsingin yliopistosta lääketieteellisen kemian dosentuurin ja jo 1952 hänestä tuli ensimmäinen Turun yliopiston farmakologian professori. Tätä virkaa hän hoiti 32 vuotta eläkkeelle siirtymiseensä asti. Pekkarinen ei kunnostautunut varsinaisessa kliinisessä lääkärintoimessa, vaan hän tutki lisämunuaisia ja autonomista hermostoa, psykofarmakologiaa, biologista standardointia, verenpainetta ja lääkeaineiden farmakokinetiikkaa.


title: Aimo Pekkarinen

text: Pekkariseen liittyvistä kommelluksista ovat hänen lähimmät työtoverinsa apulaisprofessori Esko Iisalon johdolla tehneet hänen muistokseen kaskukirjan, jolla on haluttu kunnioittaa hänen elämäntyötään. Pekkarinen tunnettiin perusteellisesta työstä: hänen muuan Tampereen yliopiston viran täyttöä koskeva arvionsa käsitti 183 sivua. Pekkarisen perusteellisuutta kuvaa hänen sampootutkimuksensa, jonka piti vaatiman 3 500 kaniinia.


title: Aimo Pekkarinen

text: Pekkarinen osallistui jatkosotaan muun muassa lähettiupseerina ja hänelle myönnettiin Vapaudenristi jo sodan aikana. Myöhemmin hän sai myös Suomen Leijonan ritarikunnan komentajamerkin.


title: Kihokkikasvit

text: Kihokkikasvit (Droseraceae) on kaksisirkkaisten Caryophyllales-lahkoon kuuluva kasviheimo. Heimoon kuuluu kolme sukua ja noin 150 lajia.


title: Kihokkikasvit

text: Kaikki heimon lajit ovat lihansyöjäkasveja. Useimmat heimon lajit kasvavat lauhkean- ja subtrooppisen vyöhykkeen vähätyppisillä kosteikoilla. Lisäravintoa lajit hankkivat pyydystämällä pieneläimia erittämänsä liman avulla. Lima sisältää muurahaishappoa ja hajottavia entsyymejä.


title: Verkon silmässä

text: Verkon silmässä: Tarinoita internetin maailmasta on Johanna Sinisalon toimittama novelliantologia, jonka teemana on internet. Kirja ilmestyi Tammen kustantamana vuonna 2005.


title: Kenttäviestijärjestelmä

text: Kenttäviestijärjestelmä on kenttäpuhelinten, VHF-puheradioiden, HF-sähkötysradioiden, sanomalaitteiden jne. muodostama kokonaisuus, joilla voidaan muodostaa liikkuvien joukkojen, kuten komppanioiden, pataljoonien ja prikaatien viestiverkko.


title: Walter Freeman

text: Walter Jackson Freeman II (14. marraskuuta 1895 – 31. toukokuuta 1972) oli yhdysvaltalainen neurologi ja lääketieteen tohtori. Hänet muistetaan parhaiten tunnettuna lobotomian harjoittajana ja psykokirurgian puolestapuhujana.


title: Walter Freeman

text: Freeman teki noin 3500 lobotomialeikkausta 23 USA:n osavaltiossa, useimmiten ohuin tieteellisin perustein, mutta hänen varsinainen merkityksensä oli lobotomian tunnetuksi tekemisessä. Vailla kirurgin koulutusta olevana neurologina hän turvautui usein kirurgien apuun, heistä ehkä tunnetuin oli James W. Watts. Vuonna 1936 Freeman ja Watts olivat ensimmäiset amerikkalaislääkärit, jotka esittelivät otsalohkoleikkauksen leikkaussalissa.


title: Eräs rakkaustarina

text: Eräs rakkaustarina ("En kärlekshistoria") on Roy Anderssonin 1970 ohjaama ruotsalainen romanttinen nuorisoelokuva. Päärooleissa Ann-Sofie Kylin ja Rolf Sohlman esittävät kahta nuorta, melkein lasta, jotka ovat toistensa ensimmäinen tyttö- ja poikaystävä. Tšekkoslovakian uuden aallon inspiroima elokuva merkitsi Anderssonille taiteellista läpimurtoa ja muodostui melkoiseksi menestykseksi niin Ruotsissa kuin ulkomaillakin. Nyttemmin se on saavuttanut klassikkoaseman teinirakkauden kuvausten joukossa.


title: Eräs rakkaustarina

text: Elokuva oli Ruotsin ehdokas 43. Oscar-gaalaan parhaaksi ei-englanninkieliseksi elokuvaksi, mutta ei tullut nimetyksi kisaan.


title: Eräs rakkaustarina

text: Roy Andersson oli juuri valmistunut elokuvakoulusta ja tehnyt kaksi lupaavaa lyhytelokuvaa ja 48-minuuttisen lopputyön, kun hänelle annettiin tilaisuus ohjata "Eräs rakkaustarina". Oli poikkeuksellista uskoa näin suuri hanke niin kokemattomalle tekijälle. Kuvaukset kestivät 16:nnesta kesäkuuta 26:nteen elokuuta vuonna 1969.


title: Eräs rakkaustarina

text: Kuvauspaikkoina olivat muun muassa Svartsjön linna Ekerössä, Bellevueparken ja Norrbackagatan Tukholmassa sekä Stora Essingen.


title: Eräs rakkaustarina

text: Kriitikko Helena Yläsen mukaan ohjaaja sijoittaa hyvin taitavasti valaistuksen, kuvakoon ja muiden teknisten keinojen avulla lapset ja heidän vanhempansa aivan kuin samanaikaisiin ja jopa sisäkkäisiin maailmoihin, joissa vallitsee erilainen ajantaju ja erilaiset säännöt. Siinä missä lasten maailmassa vallitsee vapaus ja luottamus, tuntuu aikuisten maailmassa aina olevan seinä vastassa.


title: Mika Honkalinna

text: Mika Honkalinna (s. 8. elokuuta 1964 Anjala) on suomalainen luonnonvalokuvaaja ja kirjoittaja.


title: Mika Honkalinna

text: Honkalinna aloitti luontokuvaharrastuksen jo 14-vuotiaana, ammatikseen hän on kuvannut ja kirjoittanut vuodesta 1998 lähtien. Hän valokuvaa pohjoisen metsäluontoa ja kirjoittaa esseitä ihmisen ja luonnon välisestä vuorovaikutuksesta. Työssään Honkalinna pyrkii huolelliseen ja teknisesti tinkimättömään ilmaisuun. Hän on kirjoittanut satoja sanomalehtikirjoituksia, sekä julkaissut viisi kirjaa.


title: Mika Honkalinna

text: Eräs Honkalinnan viime aikojen tärkeimmistä kuvauskohteista on huuhkaja. Honkalinna on kuvannut petolinnun ja ihmisen rinnakkaiseloa, muun muassa Foorumin kaupunkihuuhkajaa Helsingin keskustassa.


title: Mika Honkalinna

text: Vuonna 2009 Honkalinna sai Valtion valokuvataidetoimikunnan puolivuotisen työskentelyapurahan. Hänen teoksensa "Korppiretki" valittiin vuoden luontokirjaksi 2015.


title: Qikiqtarjuaq

text: Qikiqtarjuaq (tavumerkeillä: ᕿᑭᖅᑕᕐᔪᐊᖅ) (1. marraskuuta 1998 saakka tunnettiin nimellä "Broughton Island") on pikkukylä Kanadassa, Nunavutin territoriossa, Qikiqtaalukin alueella. Kylä sijaitsee Davisinsalmessa pienellä saarella, Baffininsaaren itäpuolella. Kylän nimi Qikiqtarjuaq tarkoittaa suurta saarta. Qikiqtarjuaqin väkiluku on 473 (2006). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Qikiqtarjuaqin lentoasema.


title: Qikiqtarjuaq

text: 1800-luvun alkupuolella eurooppalaiset valaanpyytäjät tekivät retkiä Davisinsalmen kautta ja tekivät kauppaa kesäisin alueella leirityineiden inuiittien kanssa. Kivitoo 64 km pohjoiseen ja Padloping Island 96 km etelään nykyisen kylän sijainnista olivat pääasialliset kaupankäyntipaikat. Nykyinen kylä perustettiin, kun Kanadan valtio rakensi kiitotien ja tutkavartioaseman 1950-luvun puolivälissä. Vuonna 1963 Kivitoon kylä autioitui, kun asukkaat muuttivat työn perässä nykyiseen kylään. Vuosien 1964 ja 1968 välillä myös Padlopingin kylä autioitui asukkaiden keskittyessä Qikiqtarjuaqiin.


title: Pihlajaperhonen

text: Pihlajaperhonen ("Aporia crataegi") on kaaliperhosten heimoon kuuluva suurikokoinen päiväperhonen. Laji esiintyy palearktisella alueella.


title: Pihlajaperhonen

text: Pihlajaperhonen esiintyy Pohjois-Afrikasta ja Länsi-Euroopasta Aasian lauhkeiden osien kautta Koreaan ja Japaniin. Laji puuttuu Euroopassa pohjoisimmista osista, Britteinsaarilta sekä Korsikasta ja Sardiniasta.


title: Pihlajaperhonen

text: Suomessa levinneisyys ulottuu suunnilleen Oulun ja Kuhmon seuduille. Esiintyminen on kuitenkin paikoittaista, voimakkaimmat kannat ovat Kaakkois-Suomessa.


title: Pihlajaperhonen

text: Pihlajaperhosen etusiiven pituus on yleensä 28–37 mm. Suomessa on mitattu siipien kärkiväliksi 51–67,5 mm. Naaraat ovat keskimäärin koiraita kookkaampia. Siipien yläpuolen pohjaväri on valkoinen. Siipisuonet ovat koirailla tummanruskeat tai mustat, naarailla ruskeat. Etusiiven yläpuolella on koirailla kapea tumma diskoidaalitäplä, joka naarailta yleensä puuttuu. Siipien alapinnalla on koirailla varsinkin takasiivissä hajanaisia mustia suomuja. Naaraan siivet ovat hyvin ohutsuomuiset.


title: Pihlajaperhonen

text: Pihlajaperhosen elinympäristöä ovat niityt, puutarhat, pientareet, metsänreunat ja metsänaukiot, merenpinnan tasolta noin 2 000 metrin korkeuteen asti.


title: Pihlajaperhonen

text: Lentoaika on yhtenä sukupolvena yleensä toukokuusta heinäkuuhun riippuen esiintymisalueesta. Suomessa paras lentoaika on keskimäärin kesäkuun loppupuolella ja heinäkuun alkupuolella. Pihlajaperhonen on kyvykäs lentäjä, joka liitelee paljon. Perhoset ovat kuitenkin paikkauskollisia. Pihlajaperhoset parveilevat ja kerääntyvät toisinaan rykelmiksi maahan imemään kosteutta.


title: Pihlajaperhonen

text: Toukat kutovat puiden ja pensaiden lehdille seittiverkkoja, jonka suojassa ne elävät suurina ryhminä. Laji talvehtii keskenkasvuisena toukkana. Koteloituminen tapahtuu mataliin oksiin ja ruohonkorsiin.


title: Pihlajaperhonen

text: Toukan ravintokasveja ovat monet ruusukasvien ("Rosaceae") heimon lajit, kuten kotipihlaja ("Sorbus aucuparia"), ruotsinpihlaja ("Sorbus intermedia"), suomenpihlaja ("Sorbus hybrida"), tuomi ("Prunus padus"), oratuomi ("Prunus spinosa"), orapihlajat ("Crataegus"), tarhaomenapuu ("Malus domestica") ja pensasangervot ("Spiraea") sekä joskus myös koivut ("Betula").


Seine großen Erfolge 2 (In einer Bar in Mexico) on saksalaisen laulajan Heinon studio-albumi vuodelta 1971.


title: HMS Dorsetshire

text: HMS Dorsetshire on ollut kolmen Britannian Kuninkaallisen laivaston aluksen nimenä.


title: Linna (täsmennyssivu)

text: Linna voi tarkoittaa seuraavia:


title: Aleksandr Nikolski

text: Aleksandr Sergejevitš Nikolski (, 1. huhtikuuta 1884 Saratov – 16. heinäkuuta 1953 Leningrad) oli neuvostoliittolainen arkkitehti.


title: Aleksandr Nikolski

text: Aleksandr Nikolski valmistui Pietarin siviili-insinööri-instituutista (IGI) vuonna 1912. Hän työskenteli opettajana IGI:ssä vuosina 1927–1932 (vuodesta 1928 lähtien professorina) ja taideakatemiassa vuosina 1933–1953. Vuosina 1925–1932 hän toimi Neuvostoarkkitehtien yhdistyksen Leningradin osaston johtajana.


title: Aleksandr Nikolski

text: Nikolskin tuotanto edustaa etupäässä 1920–1930-lukujen neuvostoliittolaista konstruktivismia. Hän osallistui mm. Leningradin Traktorikadun asuinalueen suunnitteluun (1925–1927). Tärkeimpiä itsenäisiä töitä ovat Statšek-prospektin koulurakennus (1927), Politehnitšeskaja-kadun koulu Lesnoissa (1930–1932) ja Mužestva-aukion pyöreä julkinen sauna (1927–1929). Nikolski johti Kirovin stadionin suunnittelua, josta hän sai Stalin-palkinnon vuonna 1951. Leningradin piirityksen aikana arkkitehti kuvasi kaupungin elämää päiväkirjassaan ja piirustuksissaan. Hänet on haudattu Volkovon kirjailijahautausmaalle.


title: Apuvelvoite

text: Apuvelvoite eli sivuvelvoite on sopimuksen aikaansaama velvollisuus, jonka tarkoituksena on edistää päävelvoitteena olevaa suoritusta. Pohjoismaissa apuvelvoitteita ei säännellä eikä niillä ole oikeusseuraamuksia. Apuvelvoitteen rikkomisesta voi seurata vain vahingonkorvaus tai sopimuksen purku. Apuvelvoitteen noudattamatta jättämistä ei useinkaan pidetä olennaisena sopimusrikkomuksena. Apuvelvoitteita ovat


title: Apuvelvoite

text: Apuvelvoite voi olla sopimuksen purkuperusteena esimerkiksi silloin, kun puretaan työsopimus tai koneenvuokrasopimus. Työsopimus voidaan purkaa muun muassa työvelvoitteen laiminlyönnin, työntekijän päihtymyksen tai törkeän käytöksen vuoksi (työsopimuslaki, 55/2001, 7:2). Huoneenvuokrasopimus voidaan purkaa vaikkapa maksamattomuuden, häiritsevän elämän tai huoneiston huonon hoidon vuoksi (laki asuinhuoneiston vuokrauksesta, 481/1995, 61 § ja laki liikehuoneiston vuokrauksesta, 482/1995, 48 §). Sopimuksen purkamista ei yleensä voi estää diskulpaatiolla eli todistamalla, ettei sopimuksen noudattamatta jääminen ole johtunut velallisen tahallisuudesta tai tuottamuksesta.


title: Saantokirja

text: Saantokirja on saannon olemassaolosta todistava tai saannon perusteena olevasta oikeustoimesta laadittu asiakirja. Ominaisuuksiensa perusteella se luokitellaan määräämis- eli dispositiiviseksi asiakirjaksi. Saantokirjan perusteella voidaan todeta omistusoikeuden syntyminen. Saantokirjoja ovat esimerkiksi kiinteistön kauppakirja, perinnönjakokirja ja testamentti.


title: Ilmari Kelo

text: Uuno Matti Jore (synt. Jussilainen, 27. helmikuuta 1904 Kurkijoki – 23. heinäkuuta 1982 Tampere) oli suomalainen kirjailija, joka käytti kirjailijanimeä Ilmari Kelo.


title: Ilmari Kelo

text: Kelon 30-luvulle sijoittuvassa seikkailuromaanissa "Tulta ja tuulta" venäläiset sissit hyökkäävät Suomen puolelle yrittaen siepata maassa vierailevan unkarilaisen paronittaren Zitan. Suomalainen luutnantti Routa estää kuitenkin tämän ja palkinnoksi onnistuneesta toiminnastaan hänet siirretään yleisesikunnan palvelukseen Helsinkiin.


title: Wang Hao

text: Wang Hao voi viitata seuraaviin henkilöihin:


title: Seine (departementti)

text: Seine oli aikaisemmin yksi departementteinä tunnetuista Ranskan aluehallinnon yksiköistä. Se oli enklaavina Seine-et-Oisen departementtin sisällä ja käsitti Pariisin lähimpine esikaupunkeineen. Sen nimi oli alkuun vuosina 1790–1795 Pariisin departementti, minkä jälkeen se sai myöhemmän nimensä. Sekä Seinen että Seine-et-Oisen departementit lakkautettiin Pariisin seudun paikallishallinnon uudelleenjärjestämisen yhteydessä tammikuussa 1968. Tällöin Seinen departementti jaettiin seuraaviin osiin: Pariisi (1 kunta), Hauts-de-Seine (27 kuntaa), Seine-Saint-Denis (24 kuntaa) ja Val-de-Marne (29 kuntaa).


title: Veronkierto

text: Veronkierto on verojärjestelmän sääntöjä noudattava, mutta lakien tarkoituksesta poikkeava toiminta omien verojen pienentämiseksi tai välttämiseksi kokonaan. Veronkierto voi tapahtua esimerkiksi lainsäädännön aukkoja (ns. "porsaanreikiä") hyödyntämällä. Yleiskielessä nimitetään usein veronkierroksi veropetosta, joka on eräs rikostyyppi. Veronkiertoa ei pidä sekoittaa verosuunnitteluun.


title: Veronkierto

text: Veronkierron erään pääryhmän muodostavat tapaukset, joissa oikeudellisen muodon ja taloudellisen sisällön välillä on ristiriita. Tällöin väärinkäytetään sinänsä laillisia verotusmuotoja. Toinen ryhmä on sarjatoimet, joissa oikeustoimi jaetaan keinotekoisesti useaan osaan, jotta niiden yhteinen veroseuraamus olisi vähäisempi kuin yhden kokonaisuuden veroseuraamus. Intressinpuutetilanteeksi nimitetään sopimustilannetta, jossa toisella sopijapuolella on olennainen verotuksellinen päämäärä määrittää sopimusehdot mieleisekseen. Toisella sopijapuolella tällaista intressiä ei ole. Ostaja saattaa esimerkiksi maksaa myyjän eri aikoina hankkimista osakkeista eri hinnan.


title: Veronkierto

text: Useaa veromuotoa varten verolakeihin on säädetty veron kiertämistä ehkäisevä yleislauseke. Näistä tärkein on verotusmenettelylakiin sisältyvä yleislauseke, joka koskee tulo- ja varallisuusverotusta. Arvonlisäverolaissa on vastaava säännös, samoin laissa elinkeinotulon verottamisesta. Siirrettäessä etuja osakeyhtiöltä osakkeenomistajalle saatetaan syyllistyä peiteltyyn osingonjakoon. Myös väliyhteisöjen käytössä voidaan syyllistyä rikolliseen menettelyyn.


title: Veronkierto

text: Aalto-yliopiston professori Tomi Viitalan mukaan ei ole olemassa luotettavia arvioita veronkierron aiheuttamista tulonmenetyksistä Suomessa tai juuri muuallakaan.


title: András Herczeg

text: András Herczeg (s. 11. heinäkuuta 1956) on unkarilainen jalkapallovalmentaja ja entinen pelaaja. Toukokuusta 2017 lähtien hän on toiminut Debrecenin päävalmentajana.


title: András Herczeg

text: Herczeg pelasi urallaan useissa eri unkarilaisseuroissa alemmilla sarjatasoilla. 1979 hän oli voittamassa Unkarin 1.divisioonaa Debreceni VSC:n kanssa.


title: András Herczeg

text: 1988 Herczeg lopetti pelaajana ja siirtyi valmentajaksi. Hän aloitti uransa junioriseura Debreceni SI:n päävalmentajana. Hän nousi tietoisuuteen 1995, kun hänet valittiin vuoden juniorivalmentajaksi. Menestys poiki hänelle paikan Debreceni VSC:n apulaisvalmentajana ja kaudella 1997/98 seuran päävalmentajana.


title: András Herczeg

text: 1998–99 Herczeg valmensi Unkarin olympiamaajoukkuetta palaten Debreceni VSC:n organisaatioon juniorivalmentajaksi. Kauden 2000/01 hän vietti Tiszaújvárosin päävalmentajana kunnes palasi Debrecenin apulaisvalmentajaksi. Hän oli apulaisvalmentajana voittamassa yhdessä Attila Supkan kanssa kolmea Unkarin mestaruutta ja yhtä cup-mestaruutta.


title: András Herczeg

text: Kun tšekkiläinen Miroslav Beránek jätti seuran mestaruuskauden 2006/07 jälkeen Herczeg nousi seuran päävalmentajaksi. Hän on jatkanut seuran menestyskulkua Unkarissa. Debyyttikaudella tuli cupmestaruus ja 2008/09 tuloksena oli päävalmentajauran ensimmäinen liigmestaruus. Kaudella 2009/10 menestystä tuli myös eurokentillä, kun Debreceni VSC eteni Mestarien liigan lohkovaiheeseen. Viimeisellä karsintakierroksella se pudotti Levski Sofian yhteismaalein 4–1.


title: András Herczeg

text: Menestys jatkui myös kaudella 2009/10, kun Debreceni vei toisen perättäisen Unkarin mestaruuden. Kaudella 2010/11 meno kuitenkin tökki ja Herczeg sai potkut joulukuussa 2010.


title: András Herczeg

text: Toukokuussa 2017 Herczeg palasi Debrecenin päävalmentajaksi.


title: Heimo Salonen

text: Heimo Salonen oli suomalainen jännityskirjailija.


title: Heimo Salonen

text: Salonen julkaisi 1930-luvun alussa kolme salapoliisikertomusta.


title: Lauri Sauramo

text: Lauri Sauramo voi tarkoittaa seuraavia:


title: KeyArena

text: KeyArena on jääkiekko- ja koripallostadion Seattlessa, Yhdysvalloissa. Se sijaitsee Seattlen keskustasta pohjoiseen, Seattle Center -huvialueella.


title: Aki Salmela

text: Aki Salmela (s. 1976 Vantaa) on helsinkiläinen runoilija ja suomentaja. Salmelan esikoiskokoelma "Sanomattomia lehtiä" ilmestyi vuonna 2004 ja sai Kalevi Jäntin palkinnon. Runokokoelmalla "Tyhjyyden ympärillä" (2008) Salmela voitti Yleisradion Tanssiva karhu -runopalkinnon.


title: Aki Salmela

text: Salmelan runoja ja käännöksiä on julkaistu myös "Tuli&savussa", "Parnassossa" ja "Nuoressa Voimassa" (suomennoksia muun muassa runoilijoilta James Tate, Charles Simic, John Ashbery, Russell Edson, Paul Celan, Aloysius Bertrand, Kenneth Koch, Gertrude Stein ja Frank O'Hara).


title: Aki Salmela

text: Salmela on opiskellut muun muassa Kriittisessä korkeakoulussa ja Helsingin yliopiston avoimessa yliopistossa.


title: Viestikoulu (2009)

text: Viestikoulu on Maasotakoulun Koulutuskeskukseen hallinnollisesti kuuluva Riihimäen varuskunnassa toimiva puolustusvoimien viestialan aselajikoulu, joka järjestää kadettien kolmannen vuosikurssin noin kymmenen kuukautta kestävän viestialan aselajiteknisen kurssin, sotilasammattihenkilöiden viiden ja puolen kuukauden mittaiset viestialan kurssit, reserviupseerien kertausharjoituskurssin tai -kurssit tilauksesta joukkotuotannon periaatteiden mukaisesti sekä lukuisia lyhyitä luentoja ja kursseja.


title: Viestikoulu (2009)

text: Nykyisen Viestikoulun toiminta sisältää entisen Viestikoulun ja Sähköteknillisen Koulun tehtävät niiden varusmieskoulutusta lukuun ottamatta. Viestikoulun aikaisempi nimi oli Viesti- ja Sähkötekninen Koulu 1. kesäkuuta 2009 saakka, jolloin sotilasopetuslaitos nimettiin Viestikouluksi. Varusmiehiin liittyvät koulutustehtävät kuuluivat vuoden 2014 loppuun asti Viestirykmentin joukkoyksiköille, mihin Riihimäellä sisältyi alueellisten viestiverkkojen toiminta. Viestikoulu liitettiin vuoden 2015 alusta Maasotakouluun.


title: Viestikoulu (2009)

text: Viestikoulun johtajina Riihimäen aikana ovat toimineet seuraavat upseerit:


title: Yinghuo-1

text: Yinghuo-1 (萤火|t=螢火) eli Tulikärpänen oli Kiinan mikrosatelliitin kokoinen Mars-luotain, jonka tarkoitus oli siirtyä Marsin kiertoradalle venäläisen Phobos-Grunt-luotaimen kyydissä. Aluksen nimi liittyi Marsin muinaiseen kiinalaiseen nimeen 荧惑|t=熒惑. Se oli Kiinan ensimmäinen Mars-luotain. Phobos-Grunt ja Yinghuo-1 saapuivat Baikonuriin 17. lokakuuta 2011. Phobos-Gruntin epäonnistuessa lähteä Maan kiertoradalta kohti Marsia, luotain tuhoutui Maan ilmakehässä Phobos-Gruntin mukana tammikuussa 2012.


title: Yinghuo-1

text: Aluksen massa oli 110 kg, se sähköteho oli 90–180 W. Sen radioantennin halkaisija oli 950 mm ja se toimi S-kaistalla 12 W lähetysteholla. Alus oli kolmiakselistabiloitu. Se öli määrä käyttää ESAn ja Venäjän suuria radioantenneja.


title: Yinghuo-1

text: Aluksen suunniteltiin saapuvan Marsin luo lokakuussa 2012. Yinghuo-1 olisi jäänyt kiertämään Marsia radalle, jonka koko olisi ollut 800 × 80,000 km ja inklinaatio 5°. Alus toimisi yhden Marsin vuoden eli kaksi maan vuotta.


title: Yinghuo-1

text: Aluksen tarkoituksena oli tutkia Marsin kaasukehää, plasmaa ja magneettikenttää. Aluksessa oli viisi tiedeinstrumenttia, mm. kaksi kameraa.


title: Seine-et-Oise

text: Seine-et-Oise on entinen Ranskan departementti numero 78, joka sijaitsi Île-de-Francen alueella Seine- ja Oise-jokien varsilla. Se ympäröi joka puolelta Seinen departementtia, joka käsitti Pariisin lähimpine esikaupunkeineen.


title: Seine-et-Oise

text:
Seine-et-Oise luotiin yhtenä kaikkiaan 83 departementista Ranskan vallankumouksen jälkeen 4. maaliskuuta 1790, ja sen hallinnon keskus oli Versailles. Departementin alueeseen kuului lopulta lähes 700 kuntaa, yhteensä noin 5 600 km² Seinen departementin ympärillä. Molemmat departementit lakkautettiin Pariisin seudun aluehallinnon uudistuksen yhteydessä 1. tammikuuta 1968.
Seine-et-Oisen alueet liitettiin pääosin seuraaviin hallintoalueisiin: Essonne, Val-d’Oise ja Yvelines. Joitakin sen kuntia liitettiin myös seuraaviin: Hauts-de-Seine (9 kuntaa), Seine-Saint-Denis (16 kuntaa) ja Val-de-Marne (18 kuntaa).


title: Kiikan tiilitehtaan rata

text: Kiikan tiilitehtaan rata oli Kiikassa toiminut kapearaiteinen 600 mm:n raideleveydelle rakennettu rautatie. Rata rakennettiin Kiikkaan vuonna 1954 perustetun Pellonraivaus oy:n tytäryhtiön Ojaputki oy:n omistaman tiilitehtaan savenkuljetusta varten.


title: Kiikan tiilitehtaan rata

text: Radan veturina oli Valmet Move 1A/29 vuodelta 1947. Veturissa oli alun perin bensiinimoottori, mutta siihen vaihdettiin Fordson Major traktorin dieselmoottori 1961. Radalla oli käytössä kaksi junarunkoa joista kummassakin oli 13 kappaletta 0,75 kuutiometrin savikuuppavaunua. Savenottopaikalla toiminut ketjukaivinkone täytti vaunut savella, joka kuljetettiin tehtaan savivarastolle. Rata oli käytössä noin 7 kuukautta vuodessa; talvisaikaan saven kuljetus hoidettiin kuorma-autoilla.


title: Kiikan tiilitehtaan rata

text: Kiikan radan veturi on nykyisin Robert Sands Järnvägin omistuksessa varaveturina.


title: Kiikan tiilitehtaan rata

text: Salaojaputkia valmistaneella 1949 perustetulla Ojaputki oy:llä oli tiilitehdas myös Korialla. Pellonraivaus oy ja sen tytäryhtiöt Ojaputki oy, Pohjarakenne oy ja Kenttä ja Vesi oy fuusioituivat 1968 Perusyhtymä oy:ksi. Salaojaputkien valmistus päättyi 1970, minkä jälkeen tehdas valmisti julkisivutiiliä. Tehdas oli toiminnassa ainakin 1980-luvulle saakka.


title: Maailmanvaihto

text: Maailmanvaihto ry eli Suomen ICYE on voittoa tavoittelematon nuorisovaihtojärjestö. Järjestön toiminnan tarkoituksena on rauhan rakentaminen ja kulttuurienvälisen ymmärryksen lisääminen.


title: Maailmanvaihto

text: Suomen ICYE on perustettu 1958. Ensimmäisinä vuosikymmeninä toiminta oli pääasiallisesti oppilasvaihtoa. Asteittain järjestö alkoi keskittyä yhä enemmän vapaaehtoistyöhön, ja nykyisin vaihto-oppilastoimintaa ei enää ole, vaan Suomen ICYE lähettää nuoria ainoastaan vapaaehtoistyöhön.


title: Maailmanvaihto

text: Vuonna 1998 Suomen ICYEn yleiskokous päätti muuttaa järjestön nimen Kansainvälinen Kristillinen Nuorisovaihto ry:stä Maailmanvaihto ry:ksi. Uuden nimen katsottiin kuvastavan paremmin ICYEn nykyistä toimintaa poliittisesti ja uskonnollisesti sitoutumattomana nuorisovaihtojärjestönä, jonka toiminta on kaikille avointa kansalaisjärjestötoimintaa.


title: Maailmanvaihto

text: Toimintansa Maailmanvaihto ry rahoittaa pääosin vaihto-ohjelmiin osallistuvien suomalaisten osallistumismaksuilla sekä opetusministeriön, ja EU:n nuorisotoimintaohjelman myöntämillä avustuksilla.


title: Maailmanvaihto

text: ICYE toimii yli 30 maassa eri mantereilla. Järjestöillä on yhteiset vähimmäislaatukriteerit ohjelman tason takeeksi kussakin jäsenmaassa, ja ohjelmaa kehitetään yhdessä, samoin koulutusta ja tiedonvaihtoa.


title: Maailmanvaihto

text:
ICYEllä on yhteistyötä myös YK:n alajärjestöjen UNESCOn ja ECOSOCin kanssa.
Lisäksi ICYE toimii jäsenenä CCVIS:ssa (Co-ordinating Committee for International Voluntary Service). YK on myöntänyt järjestölle vuonna 1987 rauhanlähettilään (Peace Messenger) arvonimen sen toiminnasta rauhan ja oikeudenmukaisuuden hyväksi.


title: Maailmanvaihto

text: Kansainvälinen ICYE-verkosto pyrkii järjestämään nuorille aikuisille (pääasiassa 18-30-vuotiaille) kulttuurien välisiä oppimiskokemuksia ja edistämään kulttuurien välistä ymmärrystä, tasa-arvon toteutumista, suvaitsevaisuutta ja rauhaa. Kansainvälisten vapaaehtoistyöohjelmien kautta ICYE edistää nuorten sosiaalista ja henkilökohtaista kasvua.


title: Maailmanvaihto

text: Kaikille avoin Maailmanvaihdon toiminta toteutetaan pääasiassa vapaaehtoisvoimin. Useimmat järjestössä aktiivisesti toimivat ovat itse osallistuneet ICYEn vapaaehtoistyöohjelmaan tai toimineet isäntäperheenä tai työprojektina. Näin Maailmanvaihto tarjoaa mahdollisuuden osallistua kansainväliseen kansalaisjärjestötoimintaan myös oman vapaaehtoistyöjakson jälkeen.


title: Maailmanvaihto

text: Maailmanvaihto järjestää Suomeen tuleville ulkomaalaisille vapaaehtoisille heidän vaihtovuotensa aikana kolme leiriä: tulovalmennus- ja kielileirin elokuussa, puolivuotisleirin tammikuussa sekä loppuarviointileirin toukokuussa. Leirit järjestetään kokonaan suomalaisten vapaaehtoisten voimin.


title: Maailmanvaihto

text: Jokainen Suomeen tuleva vapaaehtoinen saa oman tukihenkilön eli eräänlaisen suomalaisen ystävän, joka opastaa suomalaiseen elämäntapaan. Tukihenkilöt ovat useimmiten itse olleet vapaaehtoistyössä ulkomailla Maailmanvaihdon tai muun järjestön kautta, mahdollisesti samassa maassa, josta vapaaehtoinen tulee.


title: Maailmanvaihto

text: Ulkomaalaisten vapaaehtoisten työpaikkoja on ympäri Suomea. Suurin osa niistä on sosiaalityöhön liittyviä töitä, kuten kehitysvammaisten, nuorten tai lapsien kanssa työskentelyä (opettamista, hoitotyötä tai kansainvälisyyskasvatusta). Järjestö etsii jatkuvasti lisää työpaikkoja, jotka haluaisivat ottaa ulkomaisia vapaaehtoisia ja tällä tavoin osallistua järjestön työhön Suomessa.


title: Maailmanvaihto

text: ICYEn vapaaehtoiset työskentelevät voittoa tavoittelemattomissa yhteisöissä tai järjestöissä. Vapaaehtoistyöpaikkoja on esimerkiksi sosiaali- ja opetusalalla lasten parissa, ympäristö- tai rauhanliikkeissä, naisjärjestöissä ja erilaisissa kulttuuri- ja kehityshankkeissa. Työaika noudattaa kohdemaan normaalia työaikaa, joka on korkeintaan 40 tuntia viikossa.


title: Manuel Sánchez

text: Manuel Sánchez Delgado eli Manolo (s. 17. tammikuuta 1965 Cáceres, Espanja) on entinen espanjalainen jalkapalloilija ja nykyinen jalkapallovalmentaja. Hän oli pelipaikaltaan hyökkääjä ja edusti urallaan Espanjan pääsarjassa Atlético Madridia ja Real Murciaa.


title: Manuel Sánchez

text: Manolo teki liigadebyyttinsä kaudella 1986–1987 Real Murcian riveissä. Nousu tähteyteen tapahtui Atlético Madridissa, jonne hän siirtyi vuonna 1988. Atléticossa Manolo voitti Espanjan Cupin kahdesti kausilla 1990–1991 ja 1991–1992. Jälkimmäisellä kaudella hän voitti myös liigan maalikuninkuuden 27 tehdyllä maalilla. Manolo muodosti yhdessä brasilialaisen kärkiparinsa Baltazarin ja portugalilaisen laitahyökkääjä Paulo Futren kanssa yhden 1980- ja 1990-luvun taitteen tehokkaimmista hyökkäyskokoonpanoista Espanjan liigassa.


title: Manuel Sánchez

text: Manolo pelasi Espanjan maajoukkueessa kaikkiaan 28 kertaa tehden yhdeksän maalia. Hän edusti Espanjaa vuoden 1990 maailmanmestaruuskisoissa Italiassa.


title: Manuel Sánchez

text: Peliuransa päätettyä vuonna 1998 Manolo on toiminut valmentajana. Tätä nykyä hän valmentaa Espanjan neljänneksi korkeimmalla sarjatasolla pelaavaa Rayo Majadahondaa. Hän toimii myös television jalkapallokommentaattorina.


title: Habar–Izvestija

text: Habar–Izvestija (hakassiksi Хабар–Известия, suomeksi ”Uutiset”) on Abakanissa Venäjällä ilmestyvä hakassinkielinen sanomalehti. Sen julkaisijoina toimivat Hakassian tasavallan hallitus ja korkein neuvosto.


title: Habar–Izvestija

text: Lehti on perustettu vuonna 1927 nimellä "Hyzyl aal" (”Punainen kylä”). Aluksi se ilmestyi minusinskilaisen "Vlast truda" -lehden liitteenä, kunnes Abakaniin perustettiin kirjapaino vuonna 1930. Vuosina 1959–1991 lehden nimenä oli "Lenin čoly" (”Leninin tie”) ja vuosina 1991–2008 "Hakas čiri" (”Hakassien maa”). Vuoteen 1929 saakka lehteä painettiin kyrillisellä kirjaimistolla, sen jälkeen Neuvostoliiton turkkilaisten kielten yhteisellä latinalaisella kirjaimistolla (ns. uusi kirjaimisto), kunnes vuonna 1939 palattiin jälleen kyrilliseen aakkostoon.


title: Habar–Izvestija

text: Habar–Izvestija ilmestyy kolme kertaa viikossa 8–12-sivuisena. Kahdesti kuukaudessa julkaistaan venäjänkielistä liitettä "Strana Habar". Lehden painosmäärä on noin 3 000 kappaletta. Päätoimittaja on Maksim Tšaptikov.


title: Kuukumina

text: Kuukumina on helsinkiläinen vuonna 1999 perustettu maailmanmusiikkiyhtye, jonka soitto pohjautuu pääasiassa traditionaalisiin afro-kuubalaisiin rytmeihin. Yhtye on julkaissut kolme studioalbumia. Kuukumina on esiintynyt muun muassa Pori Jazzissa, Kaustisen kansanmusiikkijuhlissa ja Faces-etnofestivaaleilla.


title: Joonas Komulainen

text: Joonas Komulainen (s. 1. kesäkuuta 1990 Kuhmo) on suomalainen jääkiekkoilija. Hän oli pelipaikaltaan keskushyökkääjä, mutta Komulainen osasi pelata myös laidassa. Hän edusti SM-liigassa Oulun Kärppiä, Kalevan Palloa, Rauman Lukkoa ja Vaasan Sportia tehden yhteensä 297 runkosarjaottelussa tehot 39+85=124 ja keräten 114 jäähyminuuttia sekä 36 playoff-ottelua tehopistein 8+9=17 ja keräten kahdeksan jäähyminuuttia. Komulainen voitti Kärpissä Suomenmestaruuden vuonna 2014. Hänen pelaajauransa päättyi vakavaan niskavammaan helmikuussa 2018. Pienikokoinen Komulainen on vain 165 cm pitkä.


title: Joonas Komulainen

text: Komulainen aloitti jääkiekkoilun 4-vuotiaana Kuhmon Kiva HT:ssä. Hän siirtyi C-juniori-ikäisenä Oulun Kärppiin. Komulainen oli kaudella 2008–2009 joukkueen A-nuorten kolmanneksi paras pistemies Mikael Granlundin ja Tomi Pekkalan jälkeen tehoilla 19+26=45, joilla hän sijoittui koko A-nuorten SM-liigan pistepörssissä yhdenneksitoista.


title: Joonas Komulainen

text: Komulainen nostettiin kaudeksi 2009–2010 Kärppien SM-liigarinkiin. Hän teki liigadebyyttinsä joukkueen kauden toisessa ottelussa 12. syyskuuta 2009 Espoo Bluesia vastaan ja sai siinä jääaikaa 5.51 minuuttia. Pääosin Komulaisen kausi kului kuitenkin vielä Kärppien A-nuorissa, joiden kapteenina hän toimi. Komulainen teki siellä 35 runkosarjaottelussa tehot 22+35=57, joilla hän oli koko A-nuorten SM-liigan pistepörssin toinen edellään vain ketjutoveri Julius Junttila. Kevään 2010 pudotuspeleissä Komulainen teki 12 ottelussa tehot 8+8=16, joilla hän voitti piste- ja maalipörssin. Kauden päätteeksi Komulainen A-nuorten Suomenmestaruuden ja valittiin tähdistökentälliseen. SM-liigan lisäksi hän pelasi miesten pelejä myös yhteensä kahdeksan Mestis-ottelun verran Kajaanin Hokissa ja alle 20-vuotiaiden maajoukkueessa tehoin 2+2=4.


title: Joonas Komulainen

text: SM-liigan puolella Komulainen pelasi kaudella 2009–2010 yhteensä kaksi runkosarja- ja viisi playoff-ottelua tehden yhden maalin. Tuhoisan kaksikon A-nuorissa muodostaneet Komulainen ja Junttila saivat peliaikaa myös kevään 2010 pudotuspeleistä. Komulainen onnistui tekemään niissä myös liigauransa avausmaalin, joka syntyi "Villi kortti"-kierroksella 26. maaliskuuta 2010 ylivoimalla Pekka Saarenheimon syötöstä. Hänet palkittiin ottelun "Ilta-Sanomien" kolmen tähden tähtipelaajana. Samassa kuussa Komulainen, Junttila sekä Nico Lehto tekivät kolmivuotisen SM-liigasopimuksen Kärppien kanssa.


title: Joonas Komulainen

text: Kauden 2010–2011 Komulainen aloitti Kärppien SM-liigajoukkueessa, jossa hän teki kauden aikana yhteensä 11 runkosarjaottelussa tehot 2+2=4. Komulainen jäi kuitenkin vielä vähälle peliajalle ja pelasi paljon lainalla Kiekko-Laserissa. Hän palasi tammikuussa 2011 loppukaudeksi lainalle Kajaanin Hokkiin ja aloitti asevelvollisuuden suorittamisen Kainuun Prikaatissa. Siirtorajan kynnyksellä Komulainen olisi kuitenkin palannut loppukaudeksi Kiekko-Laseriin vahvuuteen, mutta siirto peruuntui paperitöiden myöhästymisen vuoksi ja hän jäi Hokkiin.


title: Joonas Komulainen

text: Kausi 2011–2012 oli Komulaiselle varsinainen SM-liigan tulokaskausi. Hän teki runkosarjassa 57 ottelussa tehot 13+9=22, joilla Komulainen sijoittui tulokkaiden piste- ja maalipörssissä toiseksi HIFK:n Markus Granlundin jälkeen. Kaudella 2012–2013 hänen roolinsa vaihteli hyvin paljon ja pelasi pienestä koostaan huolimatta myös muutamia otteluita puolustajana. Kevään 2013 peleissä Komulaisen paikka löytyi lopulta Kärppien kakkosketjun keskeltä Jari Viuhkolan ja Tomáš Plíhalin poissaolojen myötä. Marraskuussa 2012 hän teki kaksivuotisen jatkosopimuksen joukkueen kanssa.


title: Joonas Komulainen

text: Kaudella 2013–2014 Komulainen jäi Kärpissä varsin pieneen rooliin ja pelasi kokoonpanoon mahtuessaan useimmiten nelosketjussa. Hän voitti kauden päätteeksi Suomenmestaruuden. Komulainen pelasi kauden aikana myös kaksi ottelua vuokralla Kalevan Pallossa joulukuussa 2013. Hän jäi Kärpissä pienehköön rooliin myös kaudella 2014–2015. Helmikuussa 2015 Komulainen siirtyi lopulta loppukauden kattavalla sopimuksella suuremman roolin perässä Rauman Lukkoon. Kaudeksi 2015–2016 hän siirtyi kaksivuotisella sopimuksella Vaasan Sportiin. Komulainen nimettiin joukkueen varakapteeniksi. Hän pelasi loukkaantumisen vuoksi kauden aikana kuitenkin vain 24 runkosarjaottelua.


title: Joonas Komulainen

text: Komulainen oli alkukaudella 2016–2017 Sportin johtavia pelaajia ja hän teki 21 otteluun 15 tehopistettä, mutta Komulaisen kausi päättyi kuitenkin taas leikkaushoitoa vaatineeseen vammaan joulukuussa 2016. Maaliskuussa 2017 hän teki Sportin kanssa kaksivuotisen jatkosopimuksen. Kaudella 2017–2018 Komulainen ehti pelata 40 runkosarjaottelua tehopistein 2+17=19, kunnes hän loukkaantui jälleen helmikuussa 2018, kun Komulainen törmäsi KooKoon Jan-Mikael Juutilaisen taklauksen avittamana pää edellä laitaan. Hänen kautensa todettiin päättyneeksi. Saman vamman vuoksi Komulainen ilmoitti lopulta tammikuussa 2019 päättävänsä pelaajauransa.


title: Joonas Komulainen

text: Komulainen pelasi kymmenen poikien maaottelua.


title: Joonas Komulainen

text: Komulaisen isoveli Ville ja pikkuveli Tuomas ovat pelanneet myös jääkiekkoa. Heistä Tuomas pelaa nykyään Suomi-sarjaa Kajaanin Hokissa.


title: Marita Duncker

text: Marita Wilhelmina Honkanen, os. Duncker (26. toukokuuta 1903 Ähtäri – 16. elokuuta 1988 Helsinki) oli suomenruotsalainen kirjailija. Hän julkaisi kirjansa Marita Dunckerin nimellä.


title: Marita Duncker

text: Marita Dunckerin vanhemmat olivat Tikkurilan asemapäällikkö Henrik Gustaf Duncker ja Martha Charlotta Karolina Widbom. Hän oli naimisissa vuodesta 1947 August Honkasen kanssa.


title: Tuomas Tuokkola

text: Tuomas Ilari Tuokkola (s. 20. tammikuuta 1976) on Alavudelta kotoisin oleva suomalainen jääkiekkovalmentaja, joka valmentaa Sm-Liiga joukkue Kouvolan KooKoota. Hän aloitti SM-liigassa pelaavan Tampereen Ilveksen päävalmentajana kesken kauden 2012–2013 ja tuli erotetuksi kesken kauden 2015–2016. Aiemmin Tuokkola on valmentanut muun muassa KalPaa SM-liigakaudella 2011–2012, JYPin A- ja B-junioreita sekä KalPan A-junioreita.


title: Tuomas Tuokkola

text: Tuokkola on itse pelannut APV:ssä puolustajana 18-vuotiaaksi asti. Sen jälkeen hän pelasi II divisioonassa S-Kiekossa. S-Kiekon lopettaessa hän siirtyi KieHaan. Joukkueessa pelatessaan hän loukkasi polvensa pahasti ja joutui lopettamaan peliuransa. Hän on käynyt suorittamassa Kuortaneella liikuntaohjaajan kurssin, jonka jälkeen hän aloitti APV:n C-junioreiden valmentamisen. Seuraavaksi hän valmensi JYPissä A- ja B-junioreita, kunnes siirtyi Kuopioon Pekka Virran valmentamaan KalPaan. Hän toimi joukkueen apuvalmentajana kolmen kauden ajan, vuodesta 2007 vuoteen 2010. Kaudella 2010–2011 Tuokkola valmensi KalPan A-junioreita. Hän siirtyi kaudeksi 2011–2012 KalPan edustusjoukkueen päävalmentajaksi kaksivuotisella sopimuksella.


title: Tuomas Tuokkola

text: KalPa voitti kaudella 2011–2012 SM-liigan runkosarjan, mutta jäi mitalipelien ulkopuolelle hävittyään puolivälierissä Espoo Bluesille otteluvoitoin 3–4. Tuokkola joutui jättämään paikkansa seuran päävalmentajana elokuussa 2012, ennen kauden 2012–2013 alkua. Joulukuussa 2012 julkistettiin, että hänestä tulisi SM-liigaseura Tampereen Ilveksen päävalmentaja kaudella 2013–2014. Hän aloitti tehtävässä kuitenkin jo tammikuussa 2013, kesken kauden, edellisen päävalmentajan Raimo Helmisen irtisanomisen jälkeen. Tuokkola valmensi Ilvestä tammikuuhun 2016 asti, jolloin hänen tilalleen tuli kesken kauden Kari Heikkilä.


title: Tuomas Tuokkola

text: Hänen veljensä on jääkiekkomaalivahti Pekka Tuokkola. Ruotsalainen NHL-pelaaja Sebastian Aho on Tuokkolan serkku.


title: Talib Kweli

text: Talib Kweli Greene (s. 3. lokakuuta 1975 Brooklyn, New York, New York), tunnetaan paremmin ja lyhyemmin nimellä Talib Kweli on yhdysvaltalainen rap-artisti. Hänen ensimmäinen nimi "Talib" on arabiaa ja tarkoittaa "opiskelijaa". Hänen keskimmäinen nimensä on swahilin kieltä ja tarkoittaa "totuutta".


title: Talib Kweli

text: Talib Kweli syntyi New Yorkin Brooklynin Park Slope -alueelle. Hänen äitinsä Brenda Greene oli englannin kielen professori Medgar Evers Collegessa ja hänen isänsä sosiologian professori. Talibin veli Jamal Green on lain professori Columbia Law Schoolissa. Nuorena Talib tunsi vetoa mustiin rap-artisteihin, kuten De La Souliin ja Native Tonguesiin. Talib Kweli itse opiskeli Cheshire Academyssä, Connecticutissa. Tätä ennen hän opiskeli Brooklyn Technical High Schoolissa, kunnes hänet erotettiin koulusta. Myöhemmin hän opiskeli teatterialaa New Yorkin yliopistossa.


title: Talib Kweli

text: Talib teki debyyttinsä musiikkialalla cincinnatilaisen hip hop -yhtye Moodin "Doom" -albumilla. Cincinnatissa Talib tapasi myös hip hop-tuottaja Hi-Tekin. He perustivat myöhemmin Reflection Eternal -nimisen hip hop-duon. Myöhemmin hän tapasi räppäri Mos Defin ja hekin perustivat myöhemmin Black Star -nimisen hip hop -duon. Vuonna 1998 julkaistiin Black Starin "Mos Def & Talib Kweli Are Black Star" -debyyttialbumi. Albumin tuotannosta vastasi Hi-Tek. Vuonna 2000 Talib ja Hi-Tek jatkoivat puolestaan soolouraansa albumilla "Train of Thought".


title: Tyttö ja helmikorvakoru (elokuva)

text: Tyttö ja helmikorvakoru on Peter Webberin ohjaama vuonna 2003 ilmestynyt historiallinen draamaelokuva, joka perustuu Tracy Chevalierin samannimiseen romaaniin. Elokuvan pääosissa ovat Scarlett Johansson ja Colin Firth. Se kertoo taidemaalari Jan Vermeeristä ja tämän kuvitteellisesta suhteesta tyttöön, joka esiintyy taiteilijan kuuluisimmassa maalauksessa "Turbaanipäinen tyttö".


title: HMS Warrior (1905)

text: HMS Warrior oli Britannian kuninkaallisen laivaston Warrior-luokan panssariristeilijä.


title: HMS Warrior (1905)

text: Alus tilattiin Pembroken telakalta. Sen köli laskettiin 5. marraskuuta 1903 ja alus laskettiin vesille 1905. Alus valmistui 12. joulukuuta 1906.


title: HMS Warrior (1905)

text: Alus liitettiin palvelukseen otettaessa Kotilaivastoon, kunnes se siirrettiin 1913 Välimeren laivastoon. Alus otti osaa Saksan keisarikunnan laivaston risteilijöiden "SMS Goebenin" ja "SMS Breslaun" etsimiseen Välimereltä.


title: HMS Warrior (1905)

text: "HMS Warrior" liitettiin joulukuussa 1914 Suureen laivastoon (). Alus kuului Skagerrakin taistelussa kovia kokevaan kontra-amiraali Sir Robert Keith Arbuthnotin 1. risteilijäviirikköön, jonka neljästä aluksesta kolme upposi. Alukseen osui taistelun aikana Saksan laivaston taisteluristeilijöiden tykkien kranaatteja sen pyrkiessä taisteluun risteilijöiden kanssa. Alus kärsi vakavia vaurioita muun muassa aluksen konehuone tuhoutui ja täyttyi vedellä.


title: HMS Warrior (1905)

text: Vesilentokoneiden emälaiva "HMS Engadine" otti aluksen hinaukseen. Uppoava alus jouduttiin kuitenkin hylkäämään ja touvi irrotettiin, kun "HMS Engadine" oli pelastanut "HMS Warriorilta" elossa olleet 743 miehistönjäsentä.


title: Natacha Gachnang

text: Natacha Gachnang (s. 27. lokakuuta 1987 Vevey) on sveitsiläinen autourheilija. Hän on Formula 1 -kuljettaja Sébastien Buemin serkku.


title: Natacha Gachnang

text: 17. joulukuuta 2008 ilmoitettiin että hänestä tulisi Formula 2-luokan ensimmäinen naiskuljettaja. Kaudella 2009 hänen sijoitus sarjassa oli 23. pistesaldon ollessa 2 pistettä.


title: Natacha Gachnang

text: Kaudeksi 2010 hän siirtyi Cyndie Allemannin tallikaveriksi Matech Conceptsille GT1 World Championship-sarjaan. Ensimmäisen osakilpailun aika-ajoissa hän ajoi pahan kolarin ja mursi oikean sääriluunsa. Hän teki paluun kilpailuihin Le Mansin 24 tunnin ajossa, missä heidän tallinsa kolmanneksi kuskiksi liittyi Rahel Frey. Tämä oli ensimmäinen kerta vuoden 1991 jälkeen kun kilpailussa oli mukana pelkkiä naiskuskeja sisältävä talli.


title: Eläinten seksuaalisuus

text: Eläinten seksuaalinen käyttäytyminen ilmenee monissa eri muodoissa jopa saman lajin sisällä. Tutkijat ovat havainneet eläimillä yksiavioisuutta, raiskauksia ja parittelemista kuolleen kanssa, homoseksuaalisuutta, biseksuaalista ja tilanneriippuvaista seksuaalista käyttäytymistä. Tutkimuksissa on havaittu myös intersukupuolista ja transsukupuolista käyttäytymistä.


title: Eläinten seksuaalisuus

text: Tutkiessa eläinten seksuaalisuutta (etenkin kädellisten eläinten) havaitaan, että ala kehittyy nopeasti. Tutkimusta tehdään siksi että saataisiin kumottua käsite, jonka mukaan vain ihminen ja muutama eläinlaji voivat suorittaa seksuaalisia toimintoja muulloinkin kuin halutessaan lisääntyä. Monet lajit, joiden aikaisemmin uskottiin olevan yksiavioisia, on todettu moniavioisiksi. Moni eläinlaji kykenee myös masturboimaan ja käyttämään masturbointiin erilaisia apuvälineitä. Moni eläinlaji myös pyrkii antamaan ja saamaan seksuaalista stimulaatiota toisten eläinten kanssa ilman että toiminnan tarkoituksena on lisääntyminen. Homoseksuaalista käyttäytymistä on havaittu 1 500 eri eläinlajin keskuudessa.


title: Eläinten seksuaalisuus

text: Monilla eläinlajeilla on erityisiä aikoja jolloin ne parittelevat. Tätä kutsutaan kiimaksi. Kiima voi olla eläimillä vuosittain (esim. sudet kaksi kertaa vuodessa, esim. koirat) tai useammin (esim. hevoset). Näinä aikoina naaraat ovat halukkaita parittelemaan urosten kanssa. Naaraat voivat myös olla halukkaita parittelemaan kiima-ajan ulkopuolella.


title: Eläinten seksuaalisuus

text: Eläin saattaa olla sosiaalisesti yksiavioinen mutta se ei tarkoita sitä, että se olisi seksuaalisesti yksiavioinen.


title: Eläinten seksuaalisuus

text: Yleinen myytti eläimistä on että ne eivät parittele huvin vuoksi. Lähin ihmisen sukulainen bonobo sekä delfiini harrastavat seksiä sen nautinnollisuuden vuoksi.


title: Eläinten seksuaalisuus

text: Fetisismi on hyvin tunnettua eläimillä. Esimerkiksi oriin saattaa saada kiihottumaan tuomalla sen paikkaan jossa se on saanut aikaisemmin astua tamman. Tässä tapauksessa on huomattava Pavlovin koira -esimerkki, jossa voi olla kyse oppimisesta lisääntymiseen tietyssä paikassa.


title: Pesäpallon SM-sarja 1937

text:
Pesäpallon SM-sarja 1937, 16. SM-sarja kausi, oli kerrassaan mielenkiintoinen. Itälohkossa positiivisesti yllätti pohjoiskarjalaisseura Pankakoski, jonka hurmos katkesi vasta Kotkalle ja Kuusankoskelle kärsittyihin murskatappioihin sarjan syyspuolella.
Länsilohkossa puolestaan kahdeksan pelikierroksen jälkeen kaikki joukkueet olivat tasapisteissä ja niinpä sekä loppuottelija että sarjasta putoajat ratkaistiin aivan viimeisissä peleissä. Edellisvuoden tähdenlento, Hämeenlinna, sai kohtalokseen pudota Suursarjasta.
Mestariksi pelasi toisen kerran historiassaan Kuusankoski.


title: Pesäpallon SM-sarja 1937

text: Uuteen Välisarjaan putosivat Kiri, Lahti, Tampere ja Hämeenlinna. B-sarjasta nousivat Katajanokan Haukat (B-mestari), Myllykosken Kilpaveikot, Enson Kisailijat ja Vimpelin suojeluskunta.


title: Pesäpallon SM-sarja 1937

text:
Mestarit: Irma Jokinen,
S. Kaipola,
Valtonen,
Salmi,
Helvi Kaipola,
Seidi Honkasalo,
Villberg,
Valma Hakala,
Anna-Liisa Tuominen.
Majlis Arasalo (Ahlfors)


title: HMS Black Prince (1904)

text: HMS Black Prince oli Britannian kuninkaallisen laivaston Duke of Edinburgh -luokan panssariristeilijä.


title: HMS Black Prince (1904)

text: Alus tilattiin Thames Ironworks and Shipbuilding Companyltä Blackwallista Lontoosta osana vuosien 1902-1903 laivasto-ohjelmaa. Sen köli laskettiin 3. kesäkuuta 1903 ja alus laskettiin vesille 8. marraskuuta 1904. Alus otettiin palveluskäyttöön 17. maaliskuuta 1906.


title: HMS Black Prince (1904)

text: "HMS Black Prince" päällikkönään Frederick Dundas Gilpin-Brown palveli kontra-amiraali Ernest Charles Thomas Troubridgen komentamassa Välimeren laivaston 1. Risteilijäviirikössä yhdessä kolmen muun risteilijän kanssa. Alus otti osaa Saksan laivaston risteilijöiden SMS "Goebenin" ja SMS "Breslaun" etsimiseen Välimereltä.


title: HMS Black Prince (1904)

text: "HMS Black Princen" päälliköksi määrättiin tammikuussa 1915 James Douglas Dick, jota seurasi Thomas Parry Bonham. Alus kuului Skagerrakin taistelussa kovia kokevaan kontra-amiraali Sir Robert Keith Arbuthnotin 1. Risteilijäviirikköön, jonka neljästä aluksesta kolme upposi. Aluksen uppoamisen yksityiskohdat jäivät sodan aikana epäselviksi, mutta sodan jälkeen tutkittaessa Saksan laivaston sotapäiväkirjoja asia on selvinnyt.


title: HMS Black Prince (1904)

text: Taistelun kuluessa "HMS Black Prince" kadotti yhteyden viirikkönsä aluksiin, minkä vuoksi se lähetti radioviestin kello 08.48, missä se ilmoitti sukellusvenehavainnosta. Viestin johdosta pidettiin varmana aluksen joutuneen sukellusveneen uhriksi.


title: HMS Black Prince (1904)

text: Saksalaisten lähteiden mukaan alus joutui lähelle raskaita saksalaisia yksiköitä, jotka avasivat tulen lähietäisyydeltä tuhoten aluksen. Alus upposi 15 minuutissa.


title: Grankulla IFK Hockey

text: Grankulla IFK Hockey on Kauniaisista kotoisin oleva vuonna 1947 perustettu jääkiekkoseura, jonka edustusmiehistö pelaa II-divisioonassa. GrIFK:n juoniorijoukkueet pelaavat valtakunnallisessa junioreiden I- ja II-divisioonissa sarjatasoilla C, B ja A-junioreissa. GrIFK oli yksi Espoo Bluesin kasvattajaseuroista, kunnes Blues halusi muuttaa kaikkien kasvattajaseurojensa nimet myös Bluesiksi. Grankulla IFK halusi pitää nimensä ja solmi sopimuksen Helsingin IFK:n jääkiekkojaoston kanssa. Grankulla IFK Hockeyn kautta aikain paras kauteen lähtö tapahtui 2009-10 kauden alussa, jolloin GrIFK:n C-juniorit voittivat peräti 17 ottelua putkeen. Putki katkesi I-divisioonan jatkokarsintasarjassa 14.10.2009, kun EHC:n C-juniorit kaatoivat GrIFK:n C-juniorit tiukassa ottelussa luvuin 10-7.


title: Grankulla IFK Hockey

text: Vuonna 1947 jääkiekkoa pelattiin Kauniaisten Oravien nimellä piirisarjaa ulkokentällä. Jo aikaisessa vaiheessa Oravat sulautuivat mukaan Kauniaisten lippulaivaan IFK:hon.


title: Grankulla IFK Hockey

text: Saharan tekojää oli vahva panostus Kauniaisten kaupungilta pelaamisolosuhteiden parantamiseen. Jääkiekkoliiton nimettyä sarjat divisiooniksi 70-luvulla, on edustusjoukkue pelannut enimmäkseen II-divisioonassa. Jäähalliaikaan päästiin siirtymään 1986 ja silloin luotiin myös GrIFK:n nykyisen toiminnan perusta. Jäähallibuumin siivittämänä kaudella 1990-91 nähtiin joukkue myös I-divisioonassa.


title: AC3Filter

text: AC3Filter on avoimeen lähdekoodiin perustuva Dolby Digital -purkaja, jonka avulla voi katsella esim. AC3-äänillä varustettuja DivX-elokuvia. Filtterin asennuksen jälkeen kaikki DirectShow-rajapintaa käyttävät video-ohjelmat, kuten Windowsin oma Media Player, osaavat toistaa AC3/Dolby Digital -äänet oikein. Filtteri tukee lisäksi myös ProLogicII -ääniä.


title: That Was the Week That Was

text: That Was the Week That Was on brittiläinen satiirinen viihdeohjelma, jota BBC esitti 1962–1963. Se oli ensimmäinen ohjelma lajityypissään kotimaassaan. BBC oli hyllyttämässä sarjaa pilottijakson jälkeen, mutta tieto siitä, että ITV:lle ohjelmia tekevä Associated-Rediffusion oli suunnittelemassa vastaavaa ohjelmaa, sai BBC:n muuttamaan mielensä.


title: That Was the Week That Was

text: Useimmat sarjan tekijöistä olivat ensikertalaisia televisiossa, ja ainoastaan ohjelman juontajalla David Frostilla ja yhtenä esiintyjänä olleella, "Private Eye" -lehden perustajalla, William Rushtonilla oli aikaisempia yhteyksiä satiiriin. Sarjalla oli useita käsikirjoittajia, joiden joukossa olivat muun muassa Keith Waterhouse ja tuolloinen Työväenpuolueen parlamenttiedustaja Gerald Kaufman.


title: That Was the Week That Was

text: Alkuvaiheessa satiirin kohteiksi joutuivat muun muassa pääministeri Harold Macmillan, sisäministeri Henry Brooke ja Britannian kansainvälisen aseman heikkeneminen. Erityisen ristiriitaisena pidettiin "kuluttajien uskonto-opasta", jossa eri uskontojen etuja vertailtiin Which?-kuluttajavalistuslehden tyyliin.


title: That Was the Week That Was

text: Ministeri Edward Heath sanoi ohjelman merkitsevän "kunnioituksen kuolemaa". Macmillan taas piti parempana olla pilkan kohteena, kuin jäämisen kokonaan ilman huomiota, eikä lähtenyt vastatoimiin BBC:tä vastaan. BBC kuitenkin lakkautti sarjan paineen alaisena vuoden 1963 lopussa, virallisena syynä lähestyvät parlamenttivaalit.


title: Latuskamonarkit

text: Latuskamonarkit ("Machaerirhynchidae") on Australaasiassa elävä varpuslintuheimo. Heimon taksonomia on osittain epäselvä, sillä osa tutkijoista sijoittaa sen monarkkien ("Monarchidae") heimoon.


title: Latuskamonarkit

text: Latuskamonarkit ovat pienikokoisia hyönteissyöjiä, joiden nokka on leveä ja sopeutunut lentävien hyönteisten sieppaamiseen. Niitä tavataan Australian pohjoisosissa, Papua-Uudessa-Guineassa ja Indonesian itäisessä saaristossa.


title: Latuskamonarkit

text: Heimossa on vain yksi suku, jossa on kaksi lajia:


title: Pesäpallon SM-sarja 1938

text: Pesäpallon Suursarja 1938 oli SM-sarjan 17. kausi. Helsingin Pallonlyöjät voitti mestaruuden. Putoamisesta käytiin molemmissa lohkoissa kireä kamppailu. Viipurilaisen pesäpalloilun lippulaiva, VPL putosi sarjasta ja samalla seura lopetti pesäpallotoimintansa jättäen osallistumatta 1939 Välisarjaan.


title: Pesäpallon SM-sarja 1938

text: Sarjasta putosivat Viipurin Pallonlyöjät, Pankakoski, Katajanokan Haukat ja Vimpelin suojeluskunta. Vasta perustetun Välisarjan kautta Suursarjaan nousivat Tampereen Poliisi-Urheilijat, Viipurin Kisa-Veikot, Toijalan Pallo-Veikot ja Haminan Palloilijat.Naiset pelasivat mestaruudesta pudotuspelein, kunnes jäljellä oli kolme joukkuetta, jotka kokoontuivat lopputurnaukseen Lahteen.


title: Pesäpallon SM-sarja 1938

text: Lopputurnaus Lahdessa 18. syyskuuta


title: Pesäpallon SM-sarja 1938

text:
Haukkojen joukkue: Kaarina Koskinen,
Suoma Kutila,
Liisa Tiusanen,
Henny Sund,
Helga Vento (Pyykölä),
Ann-Mari Sundström,
Armi Heimo (Tamminen),
Ilmi Salminen (Kalso),
Greta Westerling.


title: Päivikkikasvit

text: Päivikkikasvit eli jääruohokasvit (Aizoaceae, synonyymi "Ficoidaceae", joskus myös "Mesembryanthemaceae") on Caryophyllales-kaksisirkkaislahkoon kuuluva kasviheimo. Heimoon kuuluu 122 sukua ja noin 1 100 lajia.


title: Päivikkikasvit

text: Lähes kaikki lajit (noin 96 %) ovat kotoisin eteläisen Afrikan kuivista osista. Loput lajeista kasvavat Australiassa ja Tyynenmeren saarilla sekä Kaliforniassa ja Etelä-Amerikassa. Suurin osa lajeista on mehikasveja ja kuuluvat alaheimoihin Mesembryanthemoideae ja Ruschioideae. Jotkin lajit kasvavat lähes kokonaan maan alla, maan pinnalle näistä kohoavat vain läpikuultavat lehtien kärjet.


title: Päivikkikasvit

text: Päivikkikasvit ovat hyönteispölytteisiä, ja niiden kukat muistuttavat mykerökukkaisten kukintoja.


title: Rastasviheltäjät

text: Rastasviheltäjät ("Colluricincla") on Australaasiassa tavattava varpuslintusuku, jonka taksonomia on epäselvä. Osa tutkijoista sijoittaa sen omaksi heimokseen osa osaksi viheltäjiä. Sukuun kuuluu 5 lajia.


title: Rastasviheltäjät

text: Rastasviheltäjät ovat rastaiden kokoisia, melko huonosti tunnettuja varpuslintuja. Ne elävät Australiassa, Papua-Uudessa-Guineassa ja Indonesiassa.


title: Alfa Romeo MiTo

text: Alfa Romeo MiTo on Alfa Romeon vuosina 2008–2018 valmistama pieni kolmiovinen hatchback. Sen nimi tulee kaupungeista Milano ja Torino; auto suunniteltiin Milanossa ja sitä valmistetaan Torinossa. Toisaalta "mito" on myös italian kielen sana, joka tarkoittaa suomeksi myyttiä.


title: Alfa Romeo MiTo

text: Vuoden 2008 Euro NCAP -kolaritestistä MiTo sai tulokseksi täydet viisi tähteä.


title: Alfa Romeo MiTo

text: MiTo ensiesiteltiin Milanossa kesäkuussa 2008, myöhemmin suurelle yleisölle Lontoon autonäyttelyssä. Malli perustuu samalle pohjalevylle kuin esimerkiksi Fiat Grande Punto. MiTon erikoisuus on auton vaihteenvalitsimen edessä sijaitseva DNA-kytkin, jonka avulla voi valita auton ajo-ohjelman kolmesta eri vaihtoehdosta (Dynamic, Normal ja All Weather). Valinta vaikuttaa muun muassa auton moottorin, vaihteiston, jousituksen, ohjausjärjestelmän ja ajonvakautusjärjestelmän toimintaan.


title: Alfa Romeo MiTo

text: Frankfurtin autonäyttelyssä syksyllä 2009 esiteltiin urheilullinen MiTo Quadrifoglio Verde, jonka voimanlähteenä on turboahdettu 1,4-litrainen 170-hevosvoimainen moottori.


title: Alfa Romeo MiTo

text: Vuonna 2016 MiTo koki kasvojenkohotuksen, jossa se sai uuden takapuskurin ja etusäleikön sekä ajovalojen yksityiskohtien uudistuksia. Muutoksilla pyrittiin muokkaamaan auton ulkonäköä Giulietta- ja Giulia-malleja vastaavaksi.


title: Heino (albumi 2)

text: Heino on saksalaisen laulajan Heinon studioalbumi vuodelta 1971.


title: Honda Ape

text: Honda Ape on Honda Motor Companyn valmistama pienikokoinen moottoripyörä, josta on saatavilla kaksi versiota - 50-kuutioinen mopo BA-AC16 ja isommalla iskutilavuudella varustettu 100-kuutioinen sisarmalli BC-HC07. Ape on myynnissä pääasiassa Japanin kotimarkkinoilla, mutta sitä on viety joihinkin keskisen Euroopan maihin. Ape on osa Hondan 1960-luvulla aloittamaa, ihmisapinoiden mukaan nimettyä minimotojen sarjaa, johon kuuluvat lisäksi Honda Monkey ja Honda Gorilla.


title: Lahti (albumi)

text: Lahti on Dave Lindholmin ja Launeen K:n studioalbumi, joka julkaistiin 30. syyskuuta 2009. Se oli ilmestyessään Lindholmin ensimmäinen suomenkielinen uusia lauluja sisältävä sooloalbumi kahdeksaan vuoteen.


title: Mary Jo Catlett

text: Mary Jo Catlett (s. 2. syyskuuta 1938) on yhdysvaltalainen näyttelijä, joka tunnetaan parhaiten roolistaan taloudenhoitaja Pearl Gallagherinä tilannekomediassa "Diff'rent Strokes".


title: Mary Jo Catlett

text: Catlett aloitti näyttelijänuransa teatterissa 1960-luvulla New Yorkissa. 1970-luvulla hän alkoi esiintyä pienissä rooleissa televisiosarjoissa, joita olivat muiden muassa "Kojak", "M*A*S*H", "Starsky ja Hutch" ja "The Dukes of Hazzard". Vuonna 1982 hän alkoi esittää Pearl Gallagheriä "Diff'rent Strokesissa" ja esitti tätä sarjan loppuun saakka, vuoteen 1986.


title: Mary Jo Catlett

text: 1990-luvulla hän alkoi tehdä myös runsaasti äänirooleja animaatiosarjoihin. Hänen tunnetuin ääniroolinsa on rouva Pöhön rooli piirrossarjassa "Paavo Pesusieni", jota hän esitti myös "Paavo Pesusieni – elokuvassa". Sivuääniä hän teki jo 1980-luvulla "Smurffeihin" ja 2000-luvulla muun muassa "Kim Possibleen" ja "American Dad!:iin.


title: Die schönsten Volkslieder der Welt

text: Die schönsten Volkslieder der Welt on saksalaisen laulajan Heinon studioalbumi vuodelta 1972.


title: Viheltäjät

text: Viheltäjät (Pachycephalidae) on Australaasiassa ja Kaakkois-Aasian tooppisissa osissa tavattava varpuslintuheimo. Ne ovat pieniä tai keskikokoisia varpuslintuja. Heimoon kuuluu 5 sukua ja 48 lajia.


title: Kuumailmakeräin

text: Kuumailmakeräimet ovat aurinkokeräimiä, joissa käytetään ilmaa veden tai muun nesteen sijasta lämmönsiirtoaineena. Yleisesti keräimet koostuvat metallisesta kaukalosta, johon on asennettu lämmönkeräinelementit (ns. absorberit), jotka luovuttavat auringosta saatua lämpöenergiaa niiden alla virtavaan ilmaan. Yläpinnassa on turvalasilevy, joka suojaa keräimet ympäristövaikutuksista (vesi-, lumisateet, rakeet jne.). Uusimmat kuumailmakeräimet yltävät lämmönsiirrossa 50 – 70 % hyötysuhteeseen. Kuumailmakeräimet asennetaan paikoihin, joissa ne päivän kuluessa saavat auringonvaloa. Useimmiten sopivin asennuspaikka on rakennuksen katto, mutta Suomen kaltaisilla leveyksillä seinäasennus on myös varteenotettava asennustapa. Korkealla leveyspiirillä varsinkin talvella Auringon säteily tulee matalalla ja seinässä oleva keräin hyödyntää sen hyvin.


title: Kuumailmakeräin

text: Yksikertaisimmillaan keräimissä lämmitetty ilma siirretään puhaltimen avulla suoraan rakennukseen eli käytetään heti. Tämä on yksinkertaisin vaihtoehto erilaisten rakennusten (vapaa-ajanrakennukset, asuinrakennukset, hallit, jne.) lämmittämiseen auringon avulla. Myös kytkeminen jo olemassa olevaan lämmöntalteenottoon on mahdollinen. Erityisesti Suomessa uusien energiamääräysten mukaan rakennetuissa taloissa on valmiiksi koneelliset ilmanvaihtojärjestelmät. Sellaisissa taloissa kuumailmakeräinten liittäminen ilmastointijärjestelmiin on yksinkertainen ja tehokas vaihtoehto.


title: Kuumailmakeräin

text: Mikäli kuumennettua ilmaa ei tarvita itse lämmittämiseen, siirretään sen sisältämää energiaa siirtoaineen kautta varastoimisaineeseen. Tällainen voi olla esimerkiksi korkean varastoimiskapasiteetin takia ja käytännön syistä vesivaraajassa oleva vesi. Vesivaraajan sijasta kuuman ilman voi puhaltaa myös kaakeliuuniin tai muuten kivestä rakennettuun uuniin.


title: Kuumailmakeräin

text: Kolmas vaihtoehto on ilman siirtäminen ns. hypokaustiin, joka voi olla esimerkiksi ontto väliseinä, jonka läpi lämmin ilma virtaa. Tällainen seinärakenne pystyy varastoimaan lämpöä 2-3 päivää. Hypokaustina voi toimia myös kellari, suljettu rossipohja tai sauna. Varastoinnin lisäksi lämmityshyötyä saadaan hypokaustin materiaalien kuivamisesta. Kostean maan lämmönjohtavuus on suurempi kuin kuivan. Kaikkien vaihtoehtojen yhteinen tekijä on kuitenkin se, että niillä saadaan aikaan paitsi lämmitystä myös raikasta lämmintä ilmaa sisätiloihin. Joitain ilmakiertoisia ratkaisuja voi hyödyntää myös rakennusaikaseen kuivaamiseen.


title: Kuumailmakeräin

text: Teollisuudessa kuumailmakeräimiä voidaan käyttää erilaisten tilojen ja käyttöveden lämmittämisen lisäksi myös erilaisiin kuivausprosesseihin (bio-polttoaineet, maataloudessa biomassa, heinä, vilja, jne.).


title: Kuumailmakeräin

text: Etuna on järjestelmän vaarattomuus. Ilma ei voi ylikuumeta eikä vahingoittaa keräimiä. Niin ikään kuumilmakeräimet ja ilmakanavistot eivät jäädy. Vuotopaikat ilmanjakelukanavistoissa eivät aiheuta vesivahinkoja. Kuumailmakeräimet reagoivat jo pieniinkin aurinkosäteilymääriin ja sitä paitsi huomattavasti nopeammin kuin nestekeräimet.


title: Kuumailmakeräin

text: Haittapuolena voidaan mahdollisesti pitää sitä, että ilmanjakelu tapahtuu verrattain kookkaiden ilmastointikanavien kautta. Uudisrakennuksissa ja rakennuksissa, joissa on koneellinen ilmanvaihto, tämä ei ole ongelma, sen sijaan vanhemmissa rakennuksissa on löydettävä sopiva ratkaisu.


title: Seemannsfreud – Seemannsleid

text: Seemannsfreud – Seemannsleid on saksalaisen laulajan Heinon studio-albumi vuodelta 1972.


title: Snooker-kausi 2009–2010

text: Snookerin ammattilaiskausi 2009–2010 käynnistyi syyskuussa 2009. Ammattilaisten ranking-turnauksiin sijoitetaan ranking-listan 16 parasta pelaajaa suoraan 32 pelaajan kaavioon.


title: Snooker-kausi 2009–2010

text: Avausturnauksessa Kiinan Shanghaissa korkeimmalle nousi Ronnie O'Sullivan, joka voitti nuoren kiinalaislahjakkuuden Liang Wenbon finaalissa erin 10–5 . Wenbo ylsi uransa parhaaseen tulokseen, mutta 21-vuotias ei vielä kyennyt haastamaan O'Sullivania ranking-turnauksen finaalissa. Lokakuun "Grand Prix'ssä" australialainen Neil Robertson otti neljännen ranking-turnaustittelinsä voitettuaan finaalissa Kiinan Ding Junhuin selvästi 9–4 . Robertson jatkoi näin huikeaa tilastoaan, sillä hän ei ole hävinnyt ainuttakaan ranking-finaaliaan. Ding voitti syyskauden päättävän "UK Championship"-turnauksen 22-vuotiaana jo toisen kerran urallaan. Finaalissa kaatui hallitseva maailmanmestari John Higgins erin 10–8 . Finaalipaikastaan Higgins joutui taistelemaan yllättävän pitkään, sillä Ronnie O'Sullivan taisteli 1–8 tappioasemasta vielä tilanteeseen 8–8 ja ratkaisu tehtiin viimeisessä mahdollisessa erässä, jonka Higgins lopulta voitti .


title: Snooker-kausi 2009–2010

text: Vuoden 2010 aloitti uskomattomalla tavalla jälleen kerran "Masters"-turnauksen finaaliin ja voittoon yltänyt Mark Selby. Selby on hävinnyt kolmena vuonna vain yhden ottelun. Finaalissa oli toista kertaa peräkkäin samat miehet: Selby ja Ronnie O'Sullivan, joka vuotta aikaisemmin oli juhlinut Wembleyn finaalissa . Vuoden verran loistavassa kunnossa ollut ja kauden mittaan useamman semifinaalipaikan saavuttanut John Higgins pysäytti "Welsh Openin" finaalissa Ali Carterin voittoputken ja esti tätä uusimasta edellisvuotista turnausvoittoaan . Näin Higgins otti "Provisional Ranking" -listalla jo yli 9000 pisteen eron toisena olevaan O'Sullivaniin, jonka Higgins kaatoi tämän turnauksen semifinaalissa. Mark Williamsin pelitason palautuminen puolestaan ilmeni turnausvoittona neljän vuoden ja kauden kahden semifinaalitappion jälkeen viimeistään "China Openissa", missä kotiyleisön edessä pelaava Ding kaatui erin 10–6 . Turnauksessa nähtiin myös "maksimibreikki" 147 pistettä kun nuori Neil Robertson nousi täydellisen lyöntisarjan ammattilaiskilpatasolla suorittaneiden pelaajien joukkoon . Robertsonista tuli myös kauden huipennuksessa yksi lajin maailmanmestareista ja hän on ensimmäinen australialainen, joka on tähän kyennyt. Finaalissa hävisi vaikeuksien jälkeen vahvan paluun tehnyt Graeme Dott erin 18–13 .


title: Seine großen Erfolge 3

text: Seemannsfreud - Seemannsleid on saksalaisen laulajan Heinon studioalbumi vuodelta 1972.


title: Mitä maksaa ihmishenki?

text: Mitä maksaa ihmishenki? on Markku Myllykankaan ja Päivi Räsäsen vuonna 2006 ilmestynyt, Kirjapajan julkaisema keskustelukirja terveydenhuollon etiikasta.


title: Julian Simon

text: Julian Simon voi viitata seuraaviin henkilöihin:


title: The Link Alive

text: The Link Alive on ranskalaisen death metal -yhtye Gojiran ensimmäinen live-DVD. Tallenne kuvattiin 2003 yhtyeen esiintymiseltä Bordeauxissa, Ranskassa. Vuonna 2004 julkaistiin myös samat kappaleet sisältävä live-CD jota painettiin vain 500 kappaletta.


title: Tatra T141

text: Tatra T141 oli tšekkoslovakialaisen Tatran vuosina 1957–1970 valmistama raskas vetoajoneuvo. Auto pohjautui teknisesti T111-malliin.


title: Tatra T141

text: Malli sai alkunsa tarpeesta saada veturi raskaisiin kuljetuksiin, joihin tavanomaisten maantieveturien vetokyky ei riittänyt. Auton suunnittelu onnistui suhteellisen nopeasti, sillä siinä kyettiin hyödyntämään paljon T111-mallin osia.


title: Tatra T141

text: Auton rakenne perustuu toisen maailmansodan aikana Wehrmachtille suunniteltuun Tatra T111:een. Autossa oli voimanlähteenä sama nelitahtinen, ilmajäähdytteinen V12-dieselmoottori. Autossa käytetyt moottoriversiot olivat T111A5 ja T111A8. Jäähdytyksestä vastasi kaksi puhallinta, jotka oli asennettu moottorin sivuille. Erona T111-malliin autossa oli myös öljynjäähdytin, joka alkoi toimia voiteluöljyn lämpötilan ylittäessä 100 °C. Moottorissa oli kuivapohjavoitelu, johon kuului erillinen öljysäiliö. Kummallakin sylinteririvillä oli polttoaineensyöttöä varten erilliset rivipumput. Molempiin puhaltimiin oli integroitu PAL Magnetonin valmistamat 12 voltin laturit. Käynnistysmoottori toimi 24 voltin jännitteellä. Auton sähköjärjestelmän jännite oli vaihtoehtoisesti 12 tai 24 volttia. Jännitteen voi valita katkaisijalla, joka kytki auton kaksi 12 voltin akkua joko sarjaan tai rinnan.


title: Tatra T141

text: Voimansiirrossa oli kaksilevyinen kytkin ja sen takana neliportainen vaihteisto, jonka kaksi ensimmäistä vaihdetta oli synkronoitu. Tämän perässä oli alennusvaihde, joka vastasi T111:n vastaavaa rakennetta lukuun ottamatta suurempaa välityssuhdetta. Alennusvaihteelta kulki voimansiirtoakselit etuakselille ja taakse telille. Kaikilla kolmella vetopyörästöllä oli tasauspyörästöjen lukot.


title: Tatra T141

text: Auton kantavana rakenteena oli keskusputkirunko. Runkoputki oli kiinnitetty etupäästään alennusvaihteeseen ja takaa telin etummaisen akselin vetopyörästöön. Tämän takana oli toinen runkoputki, joka kulki taimmaiseen vetopyörästöön. Putken sisällä kulki voimansiirtoakseli, joka valitti voiman alennusvaihteelta akseleille. Moottori ja voimansiirto olivat osa auton kantavaa rakennetta. Verrattuna T111:een akseliväliä oli lyhennetty etummaisen ja keskimmäisen akselin väliltä 675 mm.


title: Tatra T141

text: Verrattuna T111:een voimansiirron välityssuhdetta oli kasvatettu ja auton huippunopeus oli siksi vain 45,5 km/h, mutta tämän avulla auton suurimmaksi sallituksi perävaunun massaksi saatiin 100 tonnia. Perusmallin lisäksi tuotannossa oli halvempi T141B, jossa kaksiportainen alennusvaihde oli korvattu planeettavaihteella. Tämän mallin huippunopeus oli 61,5 km/h ja sillä voitiin vetää vain 50 tonnin perävaunua.


title: Tatra T141

text: Kaikilla akseleilla oli heilurityyppinen erillisjousitus. Edessä oli käytössä neljänneselliptiset lehtijouset ja taka-akseleilla oli pitkittäiset, puolielliptiset lehtijouset, jotka samalla toimivat telin keinuvipuina.


title: Tatra T141

text: Käyttöjarruina olivat paineilmakäyttöiset, kaksipiiriset rumpujarrut. Seisontajarru vaikutti voimansiirtoakseliin ja sitä varten runkoputken takapäässä oli erillinen jarrurumpu.


title: Tatra T141

text: Ohjaamo oli tuettu kumityynyjen varaan ja se vastasi etupäästään T111:ä, mutta takaosaa oli pidennetty. Etupenkeillä oli tilaa kolmelle ja takana viidelle henkilölle. Etupenkit sai tarvittaessa käännettyä makuusijoiksi. Ohjaamo oli neliovinen ja sen lämmitys toimi moottorin pakokaasujen lämmöllä.


title: Tatra T141

text: Auto oli varustettu suurella vinssillä, jossa oli 100 metrin pituinen vaijeri. Auton takapäässä oli kaksi vararengasta. Polttoainetankin tilavuus oli 420 litraa.


title: Tatra T141

text: Ensimmäisenä valmistusvuonnaan 1957 autoja tehtiin 100 kappaletta. Autoja valmistettiin ensimmäiset kaksi tuotantovuotta Tatran päätehtaalla Kopřivnicessa, sen jälkeen tuotanto siirrettiin Bánovce nad Bebravouhun Slovakiaan.


title: Tatra T141

text: Tšekkoslovakian kansanarmeijassa autoja käytettiin puskutraktorien siirtämiseen, mutta ne vetivät myös ydinkärjillä varustettuja Bulava-ohjuksia sekä lavetteja, joilla kuljetettiin MT-34 -silta-ajoneuvoja. Sotilaslentokentillä T141:iä käytettiin MiG-19-, MiG-21-, Il-28- ja Il-14-lentokoneiden siirtelyyn.


title: Tatra T141

text: Autoja on säilynyt hyvin vähän näihin päiviin asti. Tšekissä on ainakin yksi kunnostettu yksilö. Tämän lisäksi joitain tiedetään olevan Slovakiassa, Saksassa ja Suomessa.


title: Esko Kemi

text: Esko Kemi (7. huhtikuuta 1939 – 2009) oli suomalainen jalkapalloilija ja jääpalloilija.


title: Esko Kemi

text: Puolustajana pelannut Kemi edusti koko uransa Oulun Työväen Palloilijoita vuosina 1960–1971, jotka seura vietti pääasiassa 1. divisioonassa. Mestaruussarjassa OTP pelasi vain kausilla 1966 ja 1971. Kaikkiaan Kemi pelasi noiden kahden kauden aikana 47 ottelua. Hänet valittiin oululaisen jalkapalloilun Hall of Fameen 2009.


title: Esko Kemi

text: Kemi pelasi maajoukkueessa vuosina 1962–1963 yhteensä kuusi A-maaottelua.


title: Bal Thackeray

text: Balasaheb Keshav Thackeray (; 23. tammikuuta 1926 – 17. marraskuuta 2012 Mumbai ) oli kiistelty äärioikeistopoliitikko Intian Maharashtrasta. Hän aloitti uransa sarjakuvataiteilijana, mutta perusti vuonna 1966 hindunationalistisen Shiv Sena -puolueen, joka on muun muassa lietsonut väkivaltaa muslimeja vastaan. Thackeray on maininnut ihailevansa Adolf Hitleriä. Hän oli ylpeä Tamilitiikereistä.


title: Rauno Kestilä

text: Rauno Kestilä (s. 9. marraskuuta 1940) on entinen suomalainen jalkapalloilija.


title: Rauno Kestilä

text: Laitahyökkääjänä pelannut Kestilä edusti urallaan Tampereen Kisatovereita 1960–1961, Tampereen Palloilijoita 1962–1963 sekä Upon Palloa ja sen seuraajaa FC Kuusysiä 1964–1972. Parhaimmillaan hän ylsi SM-pronssille Tampereen Palloilijoissa 1962 ja A-nuorten mestariksi TKT:ssa 1958. Kaikkiaan Kestilä pelasi kymmenen kauden aikana 202 pääsarjatason ottelua, joissa hän teki 36 maalia.


title: Rauno Kestilä

text: Kestilä pelasi maajoukkueessa vuonna 1964 yhden maaottelun, jossa hän teki myös maalin.


title: Some Enchanted Evening

text: Some Enchanted Evening tarkoittaa seuraavia:


title: Eero Kettunen (s. 1906)

text: Eero Kettunen (s. 16. kesäkuuta 1906 - 1991) oli suomalainen jalkapalloilija ja jääpalloilija.


title: Eero Kettunen (s. 1906)

text: Hyökkääjänä pelannut Kettunen edusti suurimman osan urastaan Viipurin Susia 1924–1927, 1932–1939 ja 1943–1946. Lisäksi hän pelasi Viipurin Palloseurassa 1929–1931 ja Kotkan Palloseurassa 1940–1941. Hän voitti Susissa SM-pronssia kolmesti. Kaikkiaan Kettunen pelasi 12 kauden aikana 108 pääsarjatason ottelua, joissa hän teki 59 maalia.


title: Eero Kettunen (s. 1906)

text: Kettunen pelasi maajoukkueessa vuonna 1930 yhden maaottelun.


title: Eino Kilpi (jalkapalloilija)

text: Eino Ilmari "Kiki" Kilpi (23. lokakuuta 1910 Helsinki – 27. marraskuuta 1977 Helsinki) oli suomalainen jalkapalloilija.


title: Eino Kilpi (jalkapalloilija)

text: Tukimiehenä pelannut Kilpi edusti urallaan Helsingin Palloseuraa vuosina 1932–1933 ja 1936–1949. Hän voitti seurassa Suomen mestaruuden 1932. Kaikkiaan Kilpi pelasi 13 kauden aikana 118 pääsarjatason ottelua, joissa hän teki 12 maalia.


title: Eino Kilpi (jalkapalloilija)

text: Kilpi pelasi maajoukkueessa vuonna 1937 kaksi maaottelua.


title: Julian Lincoln Simon

text: Julian Lincoln Simon (12. helmikuuta 1932 - 8. helmikuuta 1998) oli Marylandin yliopiston professori, aiemmin Illinois'n yliopiston professori.


title: Julian Lincoln Simon

text: Julian Simon kirjoitti monia kirjoja ja artikkeleita, lähinnä taloudesta. Hänet tunnetaan parhaitan väestönkasvua, luonnonvaroja ja maahanmuuttoa koskevista töistään. Simonin mukaan ihmisen nerokkuus, korvikkeiden kehittäminen ja tekninen edistys ovat johtaneet ja johtavat siihen, että väestönkasvusta huolimatta luonnonvaroista saadaan kestävää taloudellista hyötyä.


title: Julian Lincoln Simon

text: Simonin kirja "The Ultimate Resource" (1981) kritisoi perinteisiä uskomuksia koskien väestönkasvua (kuten väestönkasvun "haitallisuus"), raaka-aineiden niukkuutta ja resurssien kulutusta. Simonin mukaan nämä uskomukset olivat ristiriidassa sen tosiasian kanssa, että raaka-aineiden (palkkakorjatut) hinnat olivat laskeneet pitkäaikaisesti. Simonin mukaan vaurauden ja teknologian lisääntyminen saattoivat yhä useampia resursseja ulottuvillemme, siis laajensivat "kasvun rajoja". Vaikka resurssit saattoivat olla fyysisesti rajallisia, talouden näkökulmasta niitä on loputtomasti, koska markkinat pystyvät kierrättämään vanhoja ja kehittämään uusia vaihtoehtoja.


title: Julian Lincoln Simon

text: Simon haastoi uskomuksen Malthusin katastrofiin - siihen, että väestönkasvu olisi taloudellisesti haitallista, että luonnonvarat olisivat loppumassa. Simonin mukaan väestön runsaus mahdollistaa niukkuuden ja ympäristöongelmien ratkaisun, koska ihmiset ja markkinat innovoivat. Nobel-palkitut taloustieteilijät Friedrich Hayek ja Milton Friedman ylistivät Simonia, jälkimmäinen esipuheessaan "The Ultimate Resource II" -kirjalle (1998).


title: Julian Lincoln Simon

text: Simon tutki monia raaka-aineita, etenkin metalleja, ja niiden hintoja kautta historian. Hänen analyysinsä mukaan väliaikaisia niukkuuksia lukuun ottamatta raaka-aineiden hinnat pysyvät suunnilleen ennallaan tai jopa laskevat. Esimerkiksi alumiini ei ole koskaan ollut niin kallista kuin ennen vuotta 1886 ja keskiaikaisen haarniskan teräs oli paljon kalliimpaa kuin mikään nykyinen.


title: Julian Lincoln Simon

text: Simonin kirjassa "The Resourceful Earth" (1984, toimittajana myös Herman Kahn) on samanlaista aiemman paradigman kritiikkiä.


title: Julian Lincoln Simon

text: Simon myös luetteloi lukuisia aiempia ennustettuja ympäristötuhoja, jotka oli hänen mukaansa sittemmin jääneet toteutumatta. Näitä olivat mm. lyijymyrkytyksen vaikutus älykkyyteen, DDT, PCB:t, malathion, Agent Orange ja asbesti.


title: Julian Lincoln Simon

text: Julian Simonin henkilökuva "The Doomslayer" "Wired"-lehdessä ärsytti tilastotieteilijä-ympäristöaktivisti Bjørn Lomborgin todistamaan Simonin väitteet vääriksi, mutta työssään Lomborg lopulta päätyi toteamaan Simonin olleen oikeassa ja kirjoitti kirjan "The Skeptical Environmentalist".


title: Julian Lincoln Simon

text: Simon esitti ensimmäisenä, että lentoyhtiöiden pitäisi tarjota palkkioita matkustajille, jotka luopuisivat paikoistaan ylivarauksen sattuessa. Siihen asti yhtiöt olivat ottaneet satunnaisia matkustajia pois koneista, mikä aiheuttaa suuremman inhimillisen tappion matkustajille kuin se, että huutokaupassa paikastaan luopuu se, jonka siitä kannattaa pienimmällä summalla luopua. Vaikka lentöyhtiöt aluksi nauroivat Simonille, myöhemmin hänen suunnitelmansa toteutettiin ja osoittautui valtavaksi menestykseksi, kuten Milton Friedman totesi esipuheessaan kirjassa "The Ultimate Resource II". Taloustieteilijä James Heins sanoi vuonna 2009, että käytäntö oli lisännyt 100 miljardia dollaria USA:n talouteen viimeisten 30 vuoden aikana. Näin arvokkaan ajatuksensa Simon antoi korvauksetta ihmiskunnan käyttöön.


title: Julian Lincoln Simon

text: Vaikka kaikkia Simonin ajatuksia eivät kaikki hyväksyneet, ne tuottivat paradigmanmuutoksen: vanha malthusilainen uskomus väestönkasvun suuresta haitallisuudesta muuttui neutraalimmaksi. Hänen teoreettisemmat ajatuksensa demografinen osinko ja demografinen ikkuna ovat tuottaneet toisen muutoksen pois keskustelusta väestönkasvusta joko hyvänä tai pahana.


title: Julian Lincoln Simon

text: Simonin muistelmat "A Life Against the Grain" julkaistiin vähän hänen kuolemansa jälkeen.


title: Julian Lincoln Simon

text: Simon haastoi Paul Ehrlichin vedonlyöntiin vuonna 1980 metallien hintakehityksestä kymmenen vuoden aikana. Hän vieläpä antoi vastustajiensa valita metallit. Ympäristötaloustieteilijät Ehrlich, John Harte ja John Holdren valitsivat viisi metallia, joiden hintojen he arvioivat kaikkein varmimmin nousevan niukkuuden ja loppuunkulutuksen vuoksi. Ehrlich kutsui vetoa "loistavaksi tarjoukseksi", jonka hän halusi hyväksyä "ennen kuin muut ahneet ihmiset ehtivät ennen minua".


title: Julian Lincoln Simon

text: Simon voitti vedon. Kaikkien viiden metallin hinnat laskivat.Kaikissa viidessä tapauksessa siis joko korvikkeiden kehittäminen tai hyödyntämisteknologian kehittyminen paransi kyseisen metallin saatavuutta suhteessa kysyntään ja siten markkinahinta laski.


title: Julian Lincoln Simon

text:
Vuonna 1995 Simon haastoi Ehrlichin uuteen vedonlyöntiin. Ehrlich kieltäytyi ja ehdotti tilalle vedonlyöntiä 15 mittarilla, joiden hän sanoi mittaavan ihmisten hyvinvointia. Ehrlich ei antanut haastetun valita aseita vaan esitti mittareita, kuten typpioksidin määrä ilmakehässä, jotka eivät suoraan kerro ihmisten hyvinvoinnistä, eikä suostunut poistamaan Simonin mielestä vääriä mittareita vedosta, ja siksi Simon ei suostunut vetoon.
Simonin vaimo oli professori Rita James Simon..


title: Lassi Virtanen

text: Lassi Allan Virtanen (s. 18. maaliskuuta 1955 Viiala) on suomalainen oopperalaulaja (tenori).


title: Lassi Virtanen

text: Lassi Virtanen opiskeli laulua Oulun konservatoriossa Esko Jurvelinin oppilaana. Lisäksi hän on opiskellut Galina Polivanovan, Herbert Brauerin, Dorothy Irvingin ja Gerhard Kahryn johdolla.


title: Lassi Virtanen

text: Virtanen on ollut kiinnitettynä Suomen Kansallisoopperan solistikuntaan vuodesta 1990 lähtien. Siellä hän on laulanut kymmeniä solistitehtäviä, muun muassa Charles Gounod’n "Faustin" nimiroolin, Nemorinon Gaetano Donizettin oopperassa "Lemmenjuoma" ja Leevi Madetojan "Pohjalaisia"-oopperan Antin. Virtanen on laulanut useissa kantaesityksissä, kuten Aulis Sallisen "Kullervo" ja "Kuningas Lear", Einojuhani Rautavaaran "Rasputin" ja Kalevi Ahon "Hyönteiselämää".


title: Lassi Virtanen

text: Lassi Virtanen on vieraillut 15 eri roolissa Savonlinnan oopperajuhlilla. Lisäksi hän on laulanut solistina suomalaisissa maakuntaoopperoissa ja ulkomailla.


title: Pesäpallon SM-sarja 1939

text: Pesäpallon Suursarja 1939 oli 18. SM-sarjan kausi. Nousijajoukkueiden välisessä finaalissa Haminan Palloilijat voitti mestaruuden. Kolmas nousija, Tampere, jakoi kolmannen sijan Kuusankosken kanssa, joten vallanvaihdos oli täydellinen. Hallitseva mestari HPL säilyi vaivoin sarjassa.


title: Pesäpallon SM-sarja 1939

text:
Sarjasta putosivat Myllykoski, Kotka, Kerava ja Pallo-Toverit. Riihimäen Pallonlyöjät (Välisarjan mestari), Jyväskylän Kiri, Kouvolan Pallonlyöjät ja Vimpelin suojeluskunta nousivat tilalle.
Myös naisten puolella Haminan Palloilijat selvisi loppuotteluun. Puolustava mestari Katajanokan Haukat kävi kuitenkin vierasvoiton juoksuin 0-3 ja voitti toisen mestaruutensa.


title: Pesäpallon SM-sarja 1939

text:
Haukat: Suoma Kutila,
Liisa Tiusanen,
Irma Virtanen,
Henny Sund,
Helga Vento,
Ann-Mari Sundström,
Armi Heimo,
Ilmi Salminen,
Greta Westerling,
Märtha Westerling.


title: The Last Day Before the First

text: The Last Day Before the First on Bloodpitin kolmas studioalbumi, joka julkaistiin 13. toukokuuta 2009.


title: The Last Day Before the First

text: Albumilta ei ole julkaistu singlejä, mutta Skeleton Crew -elokuvassa kuultavaan kappaleeseen "For You to Be Safe" on tehty musiikkivideo.


title: The Last Day Before the First

text: Albumi on äänitetty Deerhouse studioilla ja Pekan studiolla joulukuusta 2008 maaliskuuhun 2009. Levyn on tuottanut ja äänittänyt Lauri Koski. Koski on myös miksannut albumin, lukuun ottamatta kappaletta "For You to Be Safe", jonka on miksannut Mikko Raita. Levyn on miksannut Svante Forsbäck.


title: The Last Day Before the First

text: Albumilla esiintyvät Bloodpitin jäsenet: Antti Ravín (laulu), Paavo Pekkonen (kitara), Petri "Pietu" Hiltunen (kitara), Aleksi Keränen (basso) ja Alarik Valamo (rummut). Levyllä esiintyvät vierailijoina myös Lauri Koski, Eero Pekkonen, Jarkko Hassinen ja Toni Suominen.


title: The Last Day Before the First

text: Albumin kappaleet ovat Bloodpitin jäsenten säveltämiä. Ravín on sanoittanut kappaleet, paitsi kappaleen "Ode for the Killswitch", jonka hän on sanoittanut yhdessä Pekkosen kanssa. Kappaleet on sovittanut Bloodpit yhdessä tuottaja Kosken kanssa.


title: The Last Day Before the First

text: Levy on julkaistu Backstage Alliance -levymerkille.


title: Chester (täsmennyssivu)

text: Chester voi tarkoittaa seuraavia:


title: Gloria (lehti)

text: Gloria on vuonna 1987 perustettu ylellisyyteen suuntautunut naistenlehti, joka ilmestyy kerran kuussa. "Gloria"-lehtiperheeseen kuuluvat "Glorian" lisäksi "Glorian Koti" ja "Glorian Ruoka & Viini".


title: Gloria (lehti)

text: Näyttävyydestä ja nautinnoista kertova lehti tuntui perustamisaikanaan Suomessa monista jopa julkealta, ja tulokasta ennustettiin lyhytikäiseksi. Lehti kuitenkin selvisi myös 1990-luvun alun laman läpi ja laajeni lehtiryppääksi.


title: Gloria (lehti)

text: Sanoma myi lehtiperheeseen kuuluneen "Glorian Antiikin" kesäkuussa 2014 Fokus Medialle.


title: Gloria (lehti)

text: Lehden päätoimittajana toimi vuoden 2010 alkuun asti Riitta Lindegren. Häntä seurasi tehtävässä Sami Sykkö. Sykkö lähti Sanomalta marraskuussa 2011, jolloin hänen tilalleen päätoimittajaksi tuli Minna Juti. Juti irtisanoutui helmikuussa 2015, ja tehtävää hoiti Elina Koivula kunnes elokuussa 2015 tehtävään astui Saila-Mari Kohtala.


title: Gloria (lehti)

text: "Glorian Kodin" päätoimittaja on Kari-Otso Nevaluoma maaliskuusta 2012 alkaen. "Glorian Ruoka & Viinin" päätoimittaja on Sanna Maskulin.


title: Gloria (lehti)

text: Joulukuussa 2012 Yle Uutisten toimittaja Sanna Ukkola kirjoitti "Gloria"-lehden ja kosmetiikkayritys L’Oréalin yhteistyöstä. Hän kiinnitti huomiota, miten marraskuun 2012 "Gloria"-lehden välissä jaettiin aikakauslehden näköinen Kaunis Gloria, jonka kaikki ilmoitukset ja valtaosa jutuista käsittelivät L’Oréalin tuotteita tai yritykseen kytköksissä olevia muotisuunnittelijoita. Myös itse lehden pääkirjoitus oli otsikoitu L’Oréalin iskulausetta mukaillen ”Olen sen arvoinen”, ja pääkirjoituksen vieressä oli L’Oréalin ilmoitus. Julkisen sanan neuvosto antoi tämän takia "Glorialle" langettavan päätöksen tekstimainonnasta.


title: Pesäpallon SM-sarja 1940

text: Vuoden 1940 Pesäpallon Suursarja oli 19. SM-sarjakausi. Enson Kisailijat ja Viipurin Kisa-Veikot joutuivat luopumaan sarjasta kotikenttiensä jäätyä miehitetylle alueelle. Myös Tampereen Poliisi-Urheilijat jäivät pois sarjasta kärsittyään Talvisodassa sen verran kovia menetyksiä, etteivät katsoneet osanottoa mahdolliseksi. Esimerkiksi joukkueen 8-kertainen Itä-Länsi-pelaaja (ainoa laatuaan) Jaakko Aalto oli kaatunut taisteluissa.


title: Pesäpallon SM-sarja 1940

text: Joukkueet yhdistettiin yhteen lohkoon ja sarja pelattiin yksinkertaisena. Kuusankosken Veto voitti kolmannen mestaruutensa.


title: Pesäpallon SM-sarja 1940

text: Lisämielenkiintoa otteluihin toi Veikkaus, jonka kupongeilla pesäpallo-otteluita nähtiin säännöllisesti jalkapallon ohessa.


title: Pesäpallon SM-sarja 1940

text: Sarjasta putosi Kouvola ja sen tilalle nousi Välisarjan voittaja, Hämeenlinnan Pallokerho. Kevätkarsintojen (1941) jälkeen myös Etelä-Saimaan Kisa sai paikan Suursarjassa, samoin kuin Puna-Mustat, Helsinkiin syntynyt karjalaisseura, joka peri Viipurin Kisa-Veikkojen ja Enson Kisailijoiden vapaaksi jättämän paikan.Ottelut


title: Pesäpallon SM-sarja 1940

text:
Haukat: Liisa Tiusanen,
Helmi Nätkin,
Henni Lappalainen,
Greta Westerling,
Helga Pyykölä,
Irma Riihimäki
Senni Haukiala,
Ann-Mari Sundström,
Märtha Westerling,
Irma Heiskari.
Joissakin lähteissä myös:
Irma Virtanen,
Henny Sund,
Helga Vento,
Armi Heimo,
Ilmi Salminen,


title: Sini-Maaria Simonen

text: Sini-Maaria Simonen (s. 22. tammikuuta 1986 Helsinki) on suomalainen viulutaiteilija.


title: Sini-Maaria Simonen

text: Sini Simonen aloitti viulunsoiton neljävuotiaana Länsi-Helsingin musiikkiopistossa. Simonen opiskeli Sibelius-Akatemiassa, Hannoverin musiikkikorkeakoulussa opettajanaan Lara Lev ja Baselin musiikkikorkeakoulussa opettajanaan Rainer Schmidt. Simonen soittaa italialaisen Giovanni Battista (Johannes Baptista) Guadagninin tekemää viulua vuodelta 1760.


title: Sini-Maaria Simonen

text: Sini Simonen kuuluu sukupolvensa menestyneimpiin suomalaisiin viulisteihin. Hän on lontoolaisen Castalian String Quartet -jousikvartetin ensiviulisti , tanskalaisen Esbjerg Ensemble -kamariyhtyeen viulisti sekä sveitsiläisen Calvino -pianotrion viulisti.


title: Sini-Maaria Simonen

text: Simonen on konsertoinut solistina ja kamarimuusikkona maailmanlaajuisesti. Hän on esiintynyt useimpien suomalaisten ja lukuisien keskieurooppalaisten sinfoniaorkesterien solistina.


title: Sini-Maaria Simonen

text: Vuonna 2005 Simonen eteni ainoana suomalaisena Jean Sibelius -viulukilpailun finaaliin. Vuonna 2008 hän voitti toisen palkinnon Carl Flesch -viulukilpailussa Unkarissa sekä ensimmäisen palkinnon Cremonan sooloviulukilpailussa Italiassa. Vuonna 2009 Simonen voitti toisen palkinnon Rodolfo Lipizer -kilpailussa Italiassa. Kamarimuusikkona hän on voittanut Lyonin kansainvälisen kvartettikilpailun, Johannes Brahms -kilpailun Puolassa ja Citta di Pinerolo -kilpailun Italiassa.


title: Aikautus

text: Aikautuksella on sotilaallisessa mielessä kaksi eri merkitystä. Se tarkoittaa yhtäältä aikasytyttimellä varustetun ampumatarvikkeen, kuten tykinkranaatin, lentoajan mukaan määritettyä lukemaa, joka määrää aikasytyttimen toimintahetken. Toisaalta aikautus on myös aikasytyttimiä käyttäen tapahtuvassa ammunnassa edellytetty ampuma-arvo, jonka perusteella aikasytyttimet asetetaan toimimaan käsketyllä etäisyydellä.


title: Giacomo Matteotti

text: Giacomo Matteotti (22. toukokuuta 1885 – 10. kesäkuuta 1924) oli italialainen sosialisti ja fasistien ankara arvostelija. Hän katosi kesäkuussa 1924 ja löytyi myöhemmin haudattuna Rooman ulkopuolelta. Benito Mussolinin osuutta hänen surmaansa ei ole näytetty toteen.


title: Giacomo Matteotti

text: Matteotti valmistui Bolognan yliopistosta, jossa oli opiskellut oikeustiedettä. Hänet valittiin edustajainhuoneeseen vuosina 1919, 1921 sekä 1924, ja hän nousi puolueensa pääsihteeriksi. Hänen murhansa aiheutti laajan kohun ja opposition lähdön edustajainhuoneesta. Murhaa seurannut kriisi merkitsi käännekohtaa Italian fasismin historiassa.


title: Giacomo Matteotti

text: Matteottin murhasta epäillyt kuusi henkilöä alun perin vapautettiin. Vasta toisen maailmansodan jälkeen kolme yhä elossa ollutta surmaajaa sai kolmenkymmenen vuoden vankeustuomiot.


title: Rouva presidentti (televisiosarja)

text: Rouva presidentti ("Commander in Chief") on yhdysvaltalainen draamasarja, jota ABC esitti 2005–2006. Sarjan pääosassa oli Geena Davis, jonka esittämästä varapresidentti Mackenzie Allenista tulee Yhdysvaltain ensimmäinen naispresidentti edellisen viranhaltijan kuoltua. Davis palkittiin roolistaan Golden Globella vuonna 2006. Myös Donald Sutherland oli ehdokkaana samana vuonna.


title: Creation (vuoden 2009 elokuva)

text: Creation on Jon Amielin ohjaama ja vuonna 2009 ilmestynyt brittiläinen elämäkertaelokuva, joka kertoo Charles Darwinista. Sen pääosia esittävät tosielämän aviopari Paul Bettany ja Jennifer Connelly Charles ja Emma Darwinina. John Collee laati elokuvan käsikirjoituksen Randal Keynesin Darwin-elämäkerran "Annie’s Box" pohjalta. "Creationin" maailmanensi-ilta oli 10. syyskuuta 2009 Toronton elokuvajuhlilla, missä se valittiin avajaisillan gaalanäytöksen elokuvaksi. Ei-kanadalainen elokuva ei ollut saanut kyseistä kunniaa sitten vuoden 1996.


title: Creation (vuoden 2009 elokuva)

text: Syyskuussa 2009 tuottaja Jeremy Thomas kertoi elokuvan saaneen levityssopimuksia ympäri maailmaa, mutta ei Yhdysvalloissa. Hänen mukaansa uskonto sanelee Yhdysvalloissa elämää yhä, lukuun ottamatta New Yorkia ja Los Angelesia.


title: Barloworld Scientific

text:
Barloworld Scientific on Britannian suurin laboratoriotuotteiden valmistaja. Vuonna 2007 yrityksen osti Nova Capital oy. Yrityksen valmistamia tuotteita myydään myös suomessa esimerkiksi sairaaloille.
Yritys käyttää myös nimiä Bibby Sterilin ja Bibby Scientific.


title: Barloworld Scientific

text:
http://www.bibby-scientific.com/internet/content.nsf/framesetter/TMAY5BQDST?OpenDocument
http://www.nova-cap.com/index.html


title: UFO (täsmennyssivu)

text: UFO voi tarkoittaa:


title: Tetryyli

text: Tetryyli eli trinitrofenyylimetyylinitramiini on TNT:n sukuinen räjähdysaine. Tetryyliä valmistetaan käsittelemällä dimetyylianiliinia rikkihapolla ja sen jälkeen nitraamalla se typpihapolla. Myös eräistä muista aniliinin johdannaisista saadaan nitraamalla tetryyliä.. Tetryylin ominaisuuksiin kuuluu: iskuherkkyys, lievä hygroskooppisuus, kemiallinen vakaus, myrkyllisyys ja valukelvottomuus. Tetryyliä käytettiin erityisesti toisen maailmansodan aikana räjäyttimissä ja nalleissa sellaisenaan, sekä TNT:hen seostettuna torpedojen ja merimiinojen täytteenä. Yhdistettä voidaan käyttää myös pH-indikaattorina. Sen väri muuttuu värittömästä punaisiksi pH-alueella 10,8–13.


title: Tetryyli

text:
Tetryylin kemiallinen kaava on CHNO ja rakennekaava (NO)CHN(CH)NO. Tetryyli on normaaliolosuhteissa hajuton ja väritön - keltainen kiteinen aine, joka ei liukene veteen. Tetryylin moolimassa on 287.15 g/mol, sulamispiste 130 °C, suhteellinen tiheys 1.57
 g/cm (vesi = 1,0 g/cm) ja CAS-numero 479-45-8. Tetryyli räjähtää ilmassa 187 °C:ssa.


title: Seine großen Erfolge 4

text: Seine großen Erfolge 4 on saksalaisen laulajan Heinon studioalbumi vuodelta 1973.


title: Alppisinappiperhonen

text: Alppisinappiperhonen ("Pieris callidice") on kaaliperhosten heimoon kuuluva keskikokoinen päiväperhonen. Lajista on kuvattu useita alalajeja. Pohjois-Amerikassa esiintyvää lajia "Pontia occidentalis" on pidetty myös alppisinappiperhosen alalajina.


title: Alppisinappiperhonen

text: Alppisinappiperhonen esiintyy vuoristoissa Alpeilla, Pyreneillä, Vähässä-Aasiassa, Uralilla, Himalajalla, Tiibetissä ja Mongoliassa. Suomessa laji on tavattu yhden kerran vaeltaneena yksilönä Utsjoen Karigasniemeltä.


title: Alppisinappiperhonen

text: Alppisinappiperhosen etusiiven pituus on 21–26 mm. Siipien yläpuolen pohjaväri on valkoinen. Nimialalajilla koiraan etusiiven yläpuolen mustat kirjaukset ovat niukkoja ja takasiiven yläpuolella ei ole kirjauksia. Naaraalla on siipien yläpuolella laajempia mustia kirjauksia kuin koiraalla. Takasiiven alapuolen pohjaväri on yleensä keltainen ja siipisuonet voimakkaasti vihertävänharmaan kehnän peitossa.


title: Alppisinappiperhonen

text: Alppisinappiperhosen elinympäristöä ovat kivikkoiset vuoristoniityt yli 1 500 metrin korkeudessa.


title: Alppisinappiperhonen

text: Lentoaika on Euroopassa kesäkuun lopulta elokuuhun yhtenä sukupolvena. Laji talvehtii kotelona.


title: Alppisinappiperhonen

text: Toukan ravintokasveja ovat ukonnauriit ("Erysimum"), esimerkiksi "Erysimum pumilum", litukat ("Cardamine"), pernaruohot ("Sisymbrium") ja resedat ("Reseda"), esimerkiksi "Reseda glauca".


title: Heino Sings for you

text: Heino Sings for you on saksalaisen laulajan Heinon studio-albumi vuodelta 1973.


title: Nivernais

text: Nivernais on Ranskan historiallinen maakunta, joka sijaitsee Neversin kaupungin ympärillä, Nièvren departementissa.


title: Nivernais

text: Ankaran ilmaston ja karun maaperän vuoksi alue on hyvin metsäistä. Aluetta halkoo Nivernais'n kanava.


title: Nivernais’n kanava

text: Nivernais’n kanava [] () yhdistää Loiren jokialueen Seinen jokialueeseen. Kanava kulkee pohjois-etelä-suunnassa Yonne-joen suuntaisesti, ja sen pituus on noin 180 km. Siinä on 110 sulkua. Kanavaa alettiin rakentaa 1784 puun uittoa varten. Siitä tuli kuitenkin käytetty kulkuväylä, joka edisti Nievren departementin taloudellista kehitystä. Rautatateiden kehityksen myötä kanavan merkitys alkoi 1800-luvulla vähentyä, ja nykyisin sitä käytetään yksinomaan huviveneilyyn.


title: Nivernais’n kanava

text: Kanava on saanut nimensä Ranskan historiallisen maakunnan Nivernais’n mukaan.


title: Heino 1973 – Seine großen Erfolge

text: Heino 1973 – Seine großen Erfolge on saksalaisen laulajan Heinon studio-albumi vuodelta 1973.


title: Edelweiß – La Montanara

text: Edelweiß – La Montanara on saksalaisen laulajan Heinon studio-albumi vuodelta 1973.


title: Suomen virolaiset

text: Suomen virolaiset tai suomenvirolaiset ovat Suomessa asuvia virolaistaustaisia henkilöitä. Vuonna 2016 Suomessa asui 49 241 viroa äidinkielenään puhunutta ja 51 499 Viron kansalaista. Osa Virosta saapuneista henkilöistä on vironvenäläisiä. Lisäksi osa paluumuuttaneista inkeriläisistä puhuu äidinkielenään viroa.


title: Suomen virolaiset

text: Varmoja lähteitä virolaisasutuksesta on tiedossa 1300-luvulta, jolloin Saaren- ja Läänenmaan seurakunnista siirtyi virolaisväestöä Turun ja Viipurin lääneihin. Sanaan "eesti" viittaavia paikannimiä on Suomen rannikolla kuitenkin jo tätä vanhemmalta ajalta erityisesti ruotsinkielisessä paikannimistössä, kuten Estgrunden, Estholmen, Estnäs, Estviken, Estbacka, Estberget ja Estmossen. Espoossa on alueet nimeltä Eestinlaakso ja Eestinkartano. Uudenmaan lisäksi ”eestinimistöä” on myös Turun saaristossa ja Ahvenanmaalla. Yleensä nimi liittyy jotenkin vesistöön ja kertoo suomalaisten olleen tiivissä yhteydessä virolaisiin kalastajiin ja kauppiaisiinkin. Virolaiset myös kävivät tai asuivatkin tällaisilla alueilla.


title: Suomen virolaiset

text: Suomen ainut historiallisesti jäljellä oleva virolaisten kalastajakylä on vuonna 1906 perustettuja Pernajan Kabböle, joka on tosin sittemmin nuoremmilta polviltaan ruotsinkielistynyt. Harjumaan Pärispeasta tulleet kalastajamiehet ottivat Kabbölen asuinpaikakseen suojaisen sijainnin vuoksi ja lopulta Viinistun, Pärispean ja Turbuneemen kylistä sekä Mohnin saarelta tulleet yhdeksän perhettä ostivat kylän maat perustaen oman kyläyhteisönsä. Kylä kuului virolaiseen Kuusalun luterilaiseen seurakuntaan. Vuonna 1917 kylässä asui 12 perhettä, ja yhteydet itsenäiseen Viroon olivat tiiviit 1920-luvulla. Kabbölen tunnetuin asukas on Viron viimeinen Suomen-suurlähettiläs Aleksander Warma, joka neuvostomiehityksen aikana johti Viron pakolaishallitusta.


title: Suomen virolaiset

text: Ikivanhat yhteydet rannikon suomalaisten ja virolaisten välillä, ns. seprakauppa, jatkuivat 1900-luvulle saakka, ja tavallaan niiden perinteitä jatkoi myös pirtun salakuljetus Virosta Suomen kieltolain aikaan. 1800-luvulla kansallinen herääminen alkoi luoda yhteyksiä myös Suomen ja Viron sivistyneistön välille: suomen kielen ja suomalaisuuden nousu innosti virolaisia ja toimi esikuvana myös viron kielen kehittämiselle.


title: Suomen virolaiset

text: 1900-luvun alussa, etenkin Venäjän vuoden 1905 levottomuuksien jälkeen Suomeen pakeni virolaisia poliitikkoja ja kulttuurihenkilöitä. Suomessa oleskelivat jonkin aikaa mm. Viron tuleva presidentti Konstantin Päts sekä kirjailija Friedebert Tuglas. Kulttuurintekijöiden ja opiskelijoiden lisäksi Suomessa asui virolaisia pienyrittäjiä, työläisiä, palvelusväkeä ym. Virolaisilla oli monenlaista järjestötoimintaa 1900-luvun alun Suomessa, 1903 perustettiin "Helsingi Eesti Heategev Selts" (Helsingin virolainen hyväntekeväisyysseura), joka nimestään huolimatta oli poliittinen järjestö. 1906 perustettiin Suomalais-Virolainen liitto, jonka tehtävänä oli Suomen yleisen mielipiteen muokkaaminen virolaismyönteiseksi. Vuonna 1910 Suomessa oli erään arvion mukaan 2000 virolaista, joista valtaosa asui Helsingissä.


title: Suomen virolaiset

text: Suomen itsenäistyttyä Viron vapaussotaan vuonna 1918 osallistui 3 700 suomalaista vapaaehtoista, ja Suomi antoi aseita sekä lainaa 20 miljoonaa markkaa. Maailmansotien välisenä aikana Suomen ja Viron kulttuuriyhteydet ja matkailu vilkastuivat: maiden välillä liikennöi kesäisin kuusi matkustajalaivaa, lentoreitti avattiin 1924, ja vuonna 1929 poistettiin passi- ja viisumimuodollisuudet. Samaan aikaan Suomen virolaisyhteisö vähitellen hupeni ja sen virolaisharrastukset alkoivat hiipua. Vuonna 1929 vuosikirjan "Välis-Eesti almanak" kirjeenvaihtaja toteaa, että korkeammin koulutettua väestöä on virolaisyhteisössä yhä vähemmän ja jäljelle jääneet virolaiset ovat "Viron asian suhteen kuin sammuneet lamput", monet virolaiset ovat avioituneet suomalaisten kanssa ja heidän lapsensa ovat suomalaistuneet.


title: Suomen virolaiset

text: Toisen maailmansodan aikana ja sen jälkeen Suomen virolaisyhteisön kuihtuminen jatkui. Vuonna 1944 Suomessa asui enää 277 Viron kansalaista. Virosta sodan aikana paenneet sekä Suomen armeijassa vapaaehtoisina palvelleet virolaiset ns. Suomen-pojat joutuivat enimmäkseen sodan jälkeen palaamaan Neuvostoliittoon tai pakenivat edelleen Ruotsiin. Neuvostoaikana Suomen ja Viron väliset suhteet olivat tarkkaan valvottuja ja säänneltyjä. Suomen pienen virolaisyhteisön ei myöskään poliittisista syistä ollut mahdollista harrastaa omaa julkista järjestö- tai kulttuuritoimintaa. Suomalainen turismi Viroon käynnistyi jälleen 1960-luvulla, mutta Neuvosto-Virosta Suomeen muuttaminen oli mahdollista vain yksittäistapauksissa, tyypillisesti suomalaisen kanssa avioituville.